	Dan id-dokument fih l-informazzjoni approvata dwar il-prodott għall-Abraxane, bil-bidliet li sarulu wara l-proċedura preċedenti li jaffettwaw l-informazzjoni dwar il-prodott (EMEA/H/C/000778/II/0115) jiġu enfasizzati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/Abraxane

























ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Abraxane 5 mg/ml trab għal dispersjoni għall-infużjoni.


2.	GĦAMLA KWALITATTIVA U KWANTITATTIVA

Kull kunjett fih 100 mg ta’ paclitaxel ifformulat bħala nanopartikuli mwaħħla mal-albumina.
Kull kunjett fih 250 mg ta’ paclitaxel ifformulat bħala nanopartikuli mwaħħla mal-albumina.

Wara r-rikostituzzjoni, kull ml ta’ dispersjoni jkun fih 5 mg ta’ paclitaxel ifformulat bħala nanopartikuli mwaħħla mal-albumina.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Trab għal dispersjoni għall-infużjoni.
Id-dispersjoni rikostitwita għandha pH ta’ 6‑7.5 u osmolalità ta’ 300‑360 mOsm/kg.
It-trab huwa abjad jagħti fl-isfar


4.	TAGĦRIF KLINIKU

4.1	Indikazzjonijiet terapewtiċi

Bħala mediċina waħidha, Abraxane hu indikat għall-kura ta’ kanċer metastatiku tas-sider f’pazjenti adulti fejn il-kura inizjali tkun falliet u li għalihom it-terapija standard li jkun fiha anthracycline ma tkunx indikata (ara sezzjoni 4.4).

Abraxane flimkien ma’ gemcitabine huwa indikat għall-kura primarja f’pazjenti adulti b’adenokarċinoma metastatika tal-frixa.

Abraxane flimkien ma’ carboplatin hu indikat għall-kura primarja ta’ kanċer tal-pulmun ta’ ċelluli mhux żgħar f’pazjenti adulti li mhumiex kandidati għal operazzjoni potenzjalment kurattiva u/jew terapija ta’ radjazzjoni.

4.2	Pożoloġija u metodu ta’ kif għandu jingħata

Abraxane għandu jingħata biss taħt is-superviżjoni ta’ onkoloġista kkwalifikat f’ċentri speċjalizzati fil-għoti ta’ sustanzi ċitotossiċi. M’għandux jintuża minflok jew ma’ formulazzjonijiet oħrajn ta’ paclitaxel.

Pożoloġija

Kanċer tas-sider
Id-doża rrakkomandata ta’ Abraxane hi ta’ 260 mg/m2 li tingħata fil-vina fuq perijodu ta’ 30 minuta kull 3 ġimgħat.

Aġġustamenti fid-doża matul il-kura tal-kanċer tas-sider
Pazjenti li jkollhom newtropenija severa (għadd tan-newtrofili ta’ < 500 ċelluli/mm3 għal ġimgħa jew aktar) jew newropatija sensorja severa waqt it-terapija b’Abraxane, għandu jkollhom id-doża mnaqqsa għal 220 mg/m2 għalħaal-bqija tal-korsijiet. Wara r-rikorrenza ta’ newtropenija severa jew newropatija sensorja severa, għandu jsir aktar tnaqqis fid-doża għal 180 mg/m2. Abraxane m’għandux jingħata sakemm l-għadd tan-newtrofili jirkupra għal > 1500 ċelluli/mm3. Għal newropatija sensorja ta’ Grad 3, waqqaf il-kura sakemm il-marda ssir ta’ Grad 1 jew 2, imbagħad naqqas id-doża għall-bqija tal-korsijiet kollha tal-kura.

Adenokarċinoma tal-frixa
Id-doża rrakkomandata ta’ Abraxane flimkien ma’ gemcitabine hi ta’ 125 mg/m2 li tingħata ġol-vina fuq 30 minuta fi Ġranet 1, 8 u 15 ta’ kull ċiklu ta’ 28-ġurnata. Id-doża rrakkomandata fl-istess ħin ta’ gemcitabine hi ta’ 1000 mg/m2 li tingħata ġol-vina fuq 30 minuta eżatt wara li jingħata Abraxane fi Ġranet 1, 8 u 15 ta’ kull ċiklu ta’ 28-ġurnata.

Aġġustamenti fid-doża matul il-kura ta’ adenokarċinoma tal-frixa

Tabella 1: Tnaqqis fil-livell tad-doża għal pazjenti b’adenokarċinoma tal-frixa
	Livell tad-doża
	Doża ta’ Abraxane (mg/m2)
	Doża ta’ gemcitabine (mg/m2)

	Doża sħiħa
	125
	1000

	L-1el tnaqqis fil-livell tad-doża
	100
	800

	It-2ni tnaqqis fil-livell tad-doża
	75
	600

	Jekk ikun hemm bżonn tnaqqis addizzjonali fid-doża
	Waqqaf il-kura
	Waqqaf il-kura



Tabella 2: Modifikazzjonijiet tad-doża għal newtropenija u/jew tromboċitopenija fil-bidu ta’ ċiklu jew matul ċiklu għal pazjenti b’adenokarċinoma tal-frixa
	Ġurnata taċ-Ċiklu
	Għadd ta’ ANC (ċelluli/mm3)
	
	Għadd ta’ Plejtilts (ċelluli/mm3)
	Doża ta’ Abraxane
	Doża ta’ gemcitabine

	Ġurnata 1
	< 1500
	JEW
	< 100,000
	Ittardja d-dożi sal-irkupru

	Ġurnata 8
	≥ 500 iżda < 1000
	JEW
	≥ 50,000 iżda < 75,000
	Naqqas id-dożi, livell 1 ta’ doża

	
	< 500
	JEW
	< 50,000
	Waqqaf id-dożi

	Ġurnata 15: Jekk id-dożi ta’ Ġurnata 8 kienu ngħataw mingħajr tibdil:

	Ġurnata 15
	≥ 500 iżda < 1000
	JEW
	≥ 50,000 iżda < 75,000
	Ikkura bil-livell tad-doża ta’ Ġurnata 8 u kompli bil-Fatturi tat-Tkabbir WBC
JEW
Naqqas id-dożi b’livell 1 ta’ doża mid-dożi ta’ Ġurnata 8

	
	< 500
	JEW
	< 50,000
	Waqqaf id-dożi

	Ġurnata 15: Jekk id-dożi ta’ Ġurnata 8 kienu ġew imnaqqsa:

	Ġurnata 15
	≥ 1000
	U
	≥ 75,000
	Erġa’ mur fil-livelli tad-doża ta’ Ġurnata 1 u kompli bil-Fatturi tat-Tkabbir WBC
JEW
Ikkura bl-istess dożi bħal ta’ Ġurnata 8

	
	≥ 500 iżda < 1000
	JEW
	≥ 50,000 iżda < 75,000
	Ikkura bil-livelli tad-doża ta’ Ġurnata 8 u kompli bil-Fatturi tat-Tkabbir WBC
JEW
Naqqas livell 1 ta’ doża mid-dożi ta’ Ġurnata 8

	
	< 500
	JEW
	< 50,000
	Waqqaf id-dożi

	Ġurnata 15: Jekk id-dożi ta’ Ġurnata 8 kienu twaqqfu:

	Ġurnata 15
	≥ 1000
	U
	≥ 75,000
	Erġa’ mur fil-livelli tad-doża ta’ Ġurnata 1 u kompli bil-Fatturi ta’ Tkabbir WBC
JEW
Naqqas id-dożi b’livell 1 ta’ doża mid-dożi ta’ Ġurnata 1

	
	≥ 500 iżda < 1000
	JEW
	≥ 50,000 iżda < 75,000
	Naqqas livell 1 ta’ doża u kompli bil-Fatturi tat-Tkabbir WBC
JEW
Naqqas id-dożi b’2 livelli ta’ dożi mid-dożi ta’ Ġurnata 1

	
	< 500
	JEW
	< 50,000
	Waqqaf id-dożi


Abbrevjazzjonijiet: ANC = Għadd Assolut tan-Newtrofili (ANC=Absolute Neutrophil Count); WBC=għadd ta’ ċelluli bojod (WBC=white blood cell)

Tabella 3: Modifikazzjonijiet fid-doża għal reazzjonijiet avversi oħrajn għall-mediċini f’pazjenti b’adenokarċinoma tal-frixa
	Reazzjoni Avversa għall-Mediċina (ADR)
	Doża ta’ Abraxane
	Doża ta’ gemcitabine

	Newtropenija bid-deni:
Grad 3 jew 4
	Waqqaf id-dożi sakemm id-deni jinżel u ANC ≥ 1500; erġa’ ibda fil-livell ta’ doża iktar baxx li jkun imissa

	Newropatija Periferali:
Grad 3 jew 4
	Waqqaf id-doża sakemm titjieb għal ≤ Grad 1;
erġa’ ibda fil-livell ta’ doża iktar baxx li jkun imissa
	Ikkura bl-istess doża

	Tossiċità tal-Ġilda:
Grad 2 jew 3
	Naqqas għal-livell ta’ doża iktar baxx li jkun imissa;
waqqaf il-kura jekk l-ADR tippersisti

	Tossiċità Gastrointestinali:
Mukożite ta’ Grad 3 jew dijarea
	Waqqaf id-dożi sakemm titjieb għal ≤ Grad 1;
erġa’ ibda fil-livell ta’ doża iktar baxx li jkun imissa


aAra Tabella 1 għat-tnaqqis fil-livelli ta’ doża

Kanċer tal-pulmun ta’ ċelluli mhux żgħar:
Id-doża rakkomandata ta’ Abraxane hi ta’ 100 mg/m2 li tingħata bħala infużjoni ġol-vini fuq perjodu ta’ 30 minuta f’Jiem 1, 8 u 15 ta’ kull ċiklu ta’ 21 jum. Id-doża rakkomandata ta’ carboplatin hi AUC = 6 mg•min/mL f’Jum 1 biss ta’ kull ċiklu ta’ 21 jum, li jibda immedjatament wara t-tmiem tal-għoti ta’ Abraxane.

Aġġustamenti fid-doża matul il-kura ta’ kanċer tal-pulmun ta’ ċelluli mhux żgħar:
Abraxane m’għandux jingħata f’Jum 1 ta’ ċiklu sakemm l-għadd assolut tan-newtrofili (ANC ‑ absolute neutrophil count) ikun ta’ ≥ 1500 ċellula/mm3 u l-għadd tal-plejtlits ikun ta’ ≥ 100,000 ċellula/mm3. Għal kull doża sussegwenti ta’ Abraxane ta’ kull ġimgħa, il-pazjenti jrid ikollhom ANC ta’ ≥ 500 ċellula/mm3 u plejtlits ta’ > 50,000 ċellula/mm3 jew id-doża trid titwaqqaf sakemm l-għadd jirkupra. Meta l-għadd jirkupra, kompli d-dożaġġ il-ġimgħa ta’ wara skont il-kriterji f’Tabella 4. Naqqas id-doża sussegwenti biss jekk il-kriterji f’Tabella 4 jiġu ssodisfati.

Tabella 4: Tnaqqis fid-doża għal tossiċitajiet ematoloġiċi f’pazjenti b’kanċer tal-pulmun ta’ ċelluli mhux żgħar
	Tossiċità Ematoloġika
	Okkorrenza
	Doża ta’ Abraxane
(mg/m2)1
	Doża ta’ carboplatin
(AUC mg•min/mL)1

	Livell minimu ta’ ANC ta’ < 500/mm3 b’deni newtropeniku ta’ > 38°C
JEW
Dewmien taċ-ċiklu li jkun imiss minħabba newtropenija persistenti2 (livell minimu ta’ ANC ta’ <1500/mm3)
JEW
Livell minimu ta’ ANC ta’ < 500/mm3 għal > 1 ġimgħa
	L-ewwel
	75
	4.5

	
	It-tieni
	50
	3.0

	
	It-tielet
	Waqqaf il-Kura

	Livell minimu ta’ plejtlits ta’ < 50,000/mm3
	L-ewwel
	75
	4.5

	
	It-tieni
	Waqqaf il-Kura


1F’Jum 1 taċ-ċiklu ta’ 21 jum, naqqas id-doża ta’ Abraxane u carboplatin fl-istess ħin. F’Jiem 8 jew 15 taċ-ċiklu ta’ 21 jum, naqqas id-doża ta’ Abraxane; naqqas id-doża ta’ carboplatin fiċ-ċiklu sussegwenti.
2Massimu ta’ 7 ijiem wara d-doża skedata ta’ Jum 1 taċ-ċiklu li jkun imiss.

Għal tossiċità tal-ġilda ta’ Grad 2 jew 3, dijarea ta’ Grad 3, jew mukożite ta’ Grad 3, waqqaf il-kura sakemm it-tossiċità titjieb għal ≤ Grad 1, imbagħad ibda l-kura mill-ġdid skont il-linji gwida f’Tabella 5. Għal newropatija periferali ta’ ≥ Grad 3, waqqaf il-kura sakemm ikun hemm titjib għal ≤ Grad 1. Il-kura tista’ titkompla fil-livell iktar baxx li jkun imiss f’ċikli sussegwenti skont il-linji gwida f’Tabella 5. Għal kwalunkwe tossiċità mhux ematoloġika oħra ta’ Grad 3 jew 4, waqqaf il-kura sakemm it-tossiċità titjieb għal ≤ Grad 2, imbagħad ibda l-kura mill-ġdid skont il-linji gwida f’Tabella 5.

Tabella 5: Tnaqqis fid-doża għal tossiċitajiet mhux ematoloġiċi f’pazjenti b’kanċer tal-pulmun ta’ ċelluli mhux żgħar
	Tossiċità mhux Ematoloġika
	Okkorrenza
	Doża ta’ Abraxane
(mg/m2)1
	Doża ta’ carboplatin
(AUC mg•min/mL)1

	Tossiċità tal-ġilda ta’ Grad 2 jew 3
Dijarea ta’ Grad 3
Mukożite ta’ Grad 3
Newropatija periferali ta’ ≥ Grad 3
Kwalunkwe tossiċità mhux ematoloġika oħra ta’ Grad 3 jew 4
	L-ewwel
	75
	4.5

	
	It-tieni
	50
	3.0

	
	It-tielet
	Waqqaf il-Kura

	Tossiċità tal-ġilda, dijarea, jew mukożite ta’ Grad 4
	L-ewwel
	Waqqaf il-Kura


1F’Jum 1 taċ-ċiklu ta’ 21 jum, naqqas id-doża ta’ Abraxane u carboplatin fl-istess ħin. F’Jiem 8 jew 15 taċ-ċiklu ta’ 21 jum, naqqas id-doża ta’ Abraxane; naqqas id-doża ta’ carboplatin fiċ-ċiklu sussegwenti.

Popolazzjonijiet speċjali

Indeboliment tal-fwied
Għal pazjenti b’indeboliment ħafif tal-fwied (bilirubina totali ta’ > 1 sa ≤ 1.5 x ULN u aspartate aminotransferase [AST] ta’ ≤ 10 x ULN), l-ebda aġġustamenti fid-doża mhuma meħtieġa, irrispettivament mill-indikazzjoni. Ikkura bl-istess dożi bħal pazjenti b’funzjoni normali tal-fwied.

Għal pazjenti b’kanċer metastatiku tas-sider b’kanċer tal-pulmun ta’ ċelluli mhux żgħar b’indeboliment moderat sa sever tal-fwied (bilirubina totali ta’ > 1.5 sa ≤ 5 x ULN u AST ta’ ≤ 10 x ULN), tnaqqis ta’ 20% fid-doża hu rakkomandat. Id-doża mnaqqsa tista’ tiżdied għad-doża għal pazjenti b’funzjoni normali tal-fwied jekk il-pazjent ikun qed jittolera l-kura għal mill-inqas żewġ ċikli (ara sezzjonijiet 4.4 u 5.2).

Għal pazjenti b’adenokarċinoma metastatika tal-frixa u pazjenti li jkollhom indeboliment moderat sa sever tal-fwied, m’hemmx biżżejjed dejta biex tippermetti rakkomandazzjonijiet dwar id-dożaġġ (ara sezzjonijiet 4.4 u 5.2).

Għal pazjenti b’bilirubina totali ta’ > 5 x ULN jew AST ta’ > 10 x ULN, m’hemmx biżżejjed dejta biex tippermetti rakkomandazzjonijiet dwar id-dożaġġ irrispettivament mill-indikazzjoni (ara sezzjonijiet 4.4 u 5.2).

Indeboliment tal-kliewi
Aġġustament tad-doża tal-bidu ta’ Abraxane mhuwiex meħtieġ għal pazjenti b’indeboliment minn ħafif sa moderat tal-kliewi (tneħħija stmata tal-krejatinina minn ≥ 30 sa < 90 ml/min). M’hemmx dejta biżżejjed disponibbli biex isiru rakkomandazzjonijiet dwar modifikazzjonijiet fid-doża ta’ Abraxane f’pazjenti b’indeboliment sever tal-kliewi jew mard tal-kliewi fl-aħħar stadju (tneħħija stmata tal-krejatinina ta’ < 30 ml/min) (ara sezzjoni 5.2).

Anzjani
L-ebda tnaqqis addizzjonali fid-doża, ħlief dawk għall-pazjenti kollha, m’hu rrakkomandat f’pazjenti ta’ 65 sena u iktar.

Mill-229 pazjent fl-istudju li fih il-parteċipanti ntagħżlu b’mod każwali li rċivew monoterapija ta’ Abraxane għall-kanċer tas-sider, 13% kellhom mill-inqas 65 sena u < 2% kellhom 75 sena u aktar. Ma seħħew l-ebda tossiċitajiet b’mod notevoli iktar frekwentement fost pazjenti li kellhom mill-inqas 65 sena li rċivew Abraxane. Madankollu, analiżi sussegwenti fost 981 pazjent li rċivew monoterapija ta’ Abraxane għal kanċer tas-sider metastatiku, u li minnhom 15% kellhom ≥ 65 sena u 2% kellhom ≥ 75 sena, uriet inċidenza ogħla li tinfaraġ dijarea, deidrazzjoni, għajja u edema periferali f’pazjeni ≥ 65 sena.

Mill-421 pazjent b’adenokarċinoma tal-frixa fl-istudju li fih il-parteċipanti ntgħażlu b’mod każwali, li rċivew Abraxane flimkien ma’ gemcitabine, 41% kellhom 65 sena u iktar u 10% kellhom 75 sena u iktar. F’pazjenti li kellhom 75 sena u iktar li rċivew Abraxane u gemcitabine, kien hemm inċidenza ogħla ta’ reazzjonijiet avversi serji u ta’ reazzjonijiet avversi li wasslu għal waqfien tal-kura (ara sezzjoni 4.4). Pazjenti b’adenokarċinoma tal-frixa li jkollhom 75 sena u iktar għandhom jiġu evalwati bir-reqqa qabel il-kura tiġi kkunsidrata (ara sezzjoni 4.4).

Mill-514‑il pazjent b’kanċer tal-pulmun ta’ ċelluli mhux żgħar fi studju li fih il-parteċipanti ntgħażlu b’mod każwali li rċivew Abraxane flimkien ma’ carboplatin, 31% kellhom 65 sena jew aktar u 3.5% kellhom 75 sena jew aktar. Avvenimenti ta’ majelosoppressjoni, avvenimenti ta’ newropatija periferali, u artralġja kienu iktar frekwenti f’pazjenti li kellhom 65 sena jew aktar meta mqabbla ma’ pazjenti iżgħar minn 65 sena. Hemm esperjenza limitata dwar l-użu ta’ Abraxane/carboplatin f’pazjenti li għandhom 75 sena jew aktar.

Mudell ta’ farmakokinetika/farmakodinamika bl-użu ta’ dejta minn 125 pazjent b’tumuri solidi avvanzati jindika li pazjenti ≥ 65 sena jafu jkunu iktar suxxettibbli għall-iżvilupp ta’ newtropenija matul l-ewwel ċiklu ta’ kura.

Popolazzjoni pedjatrika
Is-sigurtà u l-effikaċja ta’ Abraxane fit-tfal u adolexxenti minn età 0 sa inqas minn 18‑il sena ma ġewx determinati s’issa. Data disponibbli hija deskritta fis-sezzjoni jiet 4.8, 5.1 u 5.2 iżda ma tista’ ssir l-ebda rakkomandazzjoni dwar pożoloġija. M’hemm l-ebda użu rilevanti ta’ Abraxane fil-popolazzjoni pedjatrika għall-indikazzjoni ta’ kanċer metastatiku tas-sider jew adenokarċinoma tal-frixa jew kanċer tal-pulmun ta’ ċelluli mhux żgħar.

Metodu ta’ kif għandu jingħata

Agħti d-dispersjoni rikostitwita ta’ Abraxane ġol-vina billi tuża sett tal-infużjoni li jinkorpora filtru ta’ 15 µm. Wara l-għoti, hu rakkomandat li l-linja ġol-vina tiġi fflaxxjata b’sodium chloride 9 mg/ml (0.9%) soluzzjoni għall-injezzjoni biex tiżgura l-għoti tad-doża kompleta.

Għal istruzzjonijiet fuq ir-rikostituzzjoni tal-prodott mediċinali qabel jingħata, ara sezzjoni 6.6.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.

Treddigħ (ara sezzjoni 4.6).

Pazjenti li jkollhom għadd tan-newtrofili fil-linja bażi ta’ <1500 ċelluli/mm3.

4.4	Twissijiet speċjali u prekawzjonijiet għall-użu

Abraxane hu formulazzjoni ta’ nanopartiċelli ta’ paclitaxel marbut mal-albumina li jista’ jkollu kwalitajiet farmakoloġiċi li huma differenti b’mod sostanzjali meta mqabbla ma’ formulazzjonijiet oħrajn ta’ paclitaxel (ara sezzjonijiet 5.1 u 5.2). M’għandux jintuża minflok jew ma’ formulazzjonijiet oħrajn ta’ paclitaxel.

Sensittività eċċessiva

Każijiet rari ta’ reazzjonijiet ta’ sensittività eċċessiva severa, li jinkludu każijiet rari ħafna ta’ reazzjonijiet anafilattiċi b’riżultat fatali, ġew irrapportati. Jekk ikun hemm reazzjoni ta’ sensittività eċċessiva, il-prodott mediċinali għandu jitwaqqaf immedjatament, kura sintomatika għandha tinbeda, u l-pazjent m’għandux jerġa’ jingħata paclitaxel.

Ematoloġija

Abraxane spiss irażżan il-mudullun (speċjalment newtropenija). In-newtropenija tiddependi mid-doża u t-tossiċità tillimita d-doża. Monitoraġġ frekwenti tal-għadd taċ-ċelluli tad-demm għandu jitwettaq matul it-terapija b’Abraxane. Il-pazjenti m’għandhomx ikunu kkurati mill-ġdid b’ċikli oħra ta’ Abraxane sakemm in-newtrofili jirkupraw għal > 1500 ċellula/mm3 u l-plejtlits jirkupraw għal > 100,000 ċellula/mm3 (ara sezzjoni 4.2).

Newropatija

Newropatija sensorja sseħħ b’mod frekwenti b’Abraxane, għalkemm l-iżvilupp ta’ sintomi severi hu inqas komuni. L-okkorrenza ta’ newropatija sensorja ta’ Grad 1 jew 2, ġeneralment ma tkunx teħtieġ tnaqqis fid-doża. Meta Abraxane jintuża bħala monoterapija, jekk tiżviluppa newropatija sensorja ta’ Grad 3, hu rrakkomandat li l-kura għandha titwaqqaf sakemm il-marda ssir ta’ Grad 1 jew 2 segwita minn tnaqqis fid-doża għall-korsijiet l-oħra kollha ta’ Abraxane (ara sezzjoni 4.2). Għall-użu flimkien ta’ Abraxane ma’ gemcitabine, jekk tiżviluppa newropatija periferali ta’ Grad 3 jew ogħla, waqqaf Abraxane; kompli l-kura b’gemcitabine bl-istess doża. Erġa’ kompli b’Abraxane b’doża mnaqqsa meta n-newropatija periferali titjieb għal Grad 0 jew 1 (ara sezzjoni 4.2). Għal użu kombinat ta’ Abraxane u carboplatin, jekk tiżviluppa newropatija periferali ta’ Grad 3 jew ogħla, il-kura għandha titwaqqaf sakemm ikun hemm titjib għal Grad 0 jew 1, segwit minn tnaqqis fid-doża għall-korsijiet sussegwenti kollha ta’ Abraxane u carboplatin (ara sezzjoni 4.2).

Sepsis

Sepsis ġiet irrappurtata f’rata ta’ 5% f’pazjenti bi jew mingħajr newtropenija li rċivew Abraxane flimkien ma’ gemcitabine. Kumplikazzjonijiet minħabba l-kanċer sottostanti tal-frixa, b’mod speċjali l-ostruzzjoni tal-marrara jew il-preżenza ta’ stent tal-marrara, ġew identifikati bħala fatturi sinifikanti li jikkontribwixxu. Jekk il-pazjent jitlagħlu d-deni (irrispettivament mill-għadd tan-newtrofili), ibda l-kura b’antibijotiċi broad spectrum. Għal newtropenija bid-deni, waqqaf Abraxane u gemcitabine sakemm jgħaddi d-deni u ANC ≥ 1500 ċellula/mm3, imbagħad erġa’ ibda l-kura b’livelli ta’ doża mnaqqsa (ara sezzjoni 4.2).

Pulmonite

Kien hemm pulmonite f’1% tal-pazjenti meta Abraxane intuża bħala monoterapija u f’4% meta Abraxane intuża flimkien ma’ gemcitabine. Immonitorja mill-qrib il-pazjenti kollha għal sinjali u sintomi ta’ pulmonite. Wara li teskludi etjoloġija infettiva u wara li tagħmel dijanjosi ta’ pulmonite, waqqaf il-kura b’Abraxane u gemcitabine b’mod permanenti u ibda mill-ewwel il-kura u l-miżuri xierqa ta’ appoġġ (ara sezzjoni 4.2).

Indeboliment tal-fwied

Minħabba li t-tossiċità ta’ paclitaxel tista’ tiżdied b’indeboliment tal-fwied, l-għoti ta’ Abraxane f’pazjenti b’indeboliment tal-fwied għandu jsir b’attenzjoni. Pazjenti b’indeboliment tal-fwied jistgħu jkunu f’riskju akbar ta’ tossiċità, partikularment minħabba majelosoppressjoni; dawn il-pazjenti għandhom ikunu mmonitorjati għall-iżvilupp ta’ majelosoppressjoni profonda.

Abraxane mhuwiex rakkomandat f’pazjenti li jkollhom bilirubina totali ta’ > 5 x ULN jew AST > 10 x ULN. Flimkien ma’ dan, Abraxane mhuwiex rakkomandat f’pazjenti b’adenokarċinoma metastatika tal-frixa li jkollhom indeboliment moderat sa sever tal-fwied (bilirubina totali ta’ > 1.5 x ULN u AST ta’ ≤ 10 x ULN) (ara sezzjoni 5.2).

Kardjotossiċità

Rapporti rari ta’ insuffiċjenza konġestiva tal-qalb u disfunzjoni tal-ventrikulu tax-xellug kienu osservati fost individwi li kienu qed jingħataw Abraxane. Il-biċċa l-kbira tal-individwi kienu esposti għal prodotti mediċinali kardjotossiċi fil-passat. bħal anthracyclines jew kellhom storja medika kardijaka diġà eżistenti. Għaldaqstant, il-pazjenti li jkunu qed jingħataw Abraxane, għandhom ikunu mmonitorjati bl‑attenzjoni għal xi avvenimenti kardijaċi.

Metastasi fis-Sistema Nervuża Ċentrali (CNS)

L-effettività u s-sigurtà ta’ Abraxane f’pazjenti b’metastasi fis-sistema nervuża ċentrali (CNS) ma kinux stabbiliti. Il-metastasijiet tas-CNS mhumiex ġeneralment ikkontrollati tajjeb bil-kimoterapija sistemika.

Sintomi gastrointestinali

Jekk il-pazjenti jkollhom dardir, rimettar u dijarea wara l-għoti ta’ Abraxane, jistgħu jkunu kkurati b’anti‑emetiċi jew sustanzi konstipanti li s-soltu wieħed juża.

Disturbi fl-għajnejn

Ġiet irrappurtata edima makulari ċistojde (CMO) f’pazjenti trattati b’Abraxane. Pazjenti b’indeboliment fil-vista għandhom fil-pront jagħmlu eżami oftalmoloġiku komplet. F’każ li jinstab li qed ibatu minn CMO, it-trattament b’Abraxane għandu jitwaqqaf u jinbeda trattament xieraq (ara sezzjoni 4.8).

Pazjenti ta’ 75 sena jew iktar

Għal pazjenti ta’ 75 sena jew iktar, ma ntwera l-ebda benefiċċju għal kura kombinata b’Abraxane u gemcitabine meta mqabbla ma’ gemcitabine mogħti waħdu. F’pazjenti anzjani ħafna (≥75 sena) li rċivew Abraxane u gemcitabine, kien hemm inċidenza ogħla ta’ reazzjonijiet avversi serji u reazzjonijiet avversi li wasslu għall-waqfien tal-kura, inklużi tossiċitajiet ematoloġiċi, newropatija periferali, nuqqas ta’ aptit u deidrazzjoni. Pazjenti b’adenokarċinoma tal-frixa li għandhom 75 u iktar għandhom jiġu evalwati bir-reqqa għall-abbiltà tagħhom li jittolleraw Abraxane flimkien ma’ gemcitabine b’konsiderazzjoni speċjali għall-istat ta’ prestazzjoni, komorbożitajiet u riskju ogħla ta’ infezzjonijiet (ara sezzjoni 4.2 u 4.8)

Oħrajn

Għalkemm dejta limitata hi disponibbli, ma ntwera l-ebda benefiċċju ċar f’termini ta’ sopravivenza globali fit-tul f’pazjenti b’adenokarċinoma pankreatika b’livelli normali ta’ CA 19‑9 qabel il-bidu tal-kura b’Abraxane u gemcitabine (ara sezzjoni 5.1).

Erlotinib m’għandux jingħata flimkien ma’ Abraxane u gemcitabine (ara sezzjoni 4.5).

Eċċipjenti

Din il-mediċina fiha anqas minn 1 mmol sodium (23 mg) f’kull 100 mg, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Il-metaboliżmu ta’ paclitaxel hu kkatalizzat, parzjalment, mill-isoenzimi CYP2C8 u CYP3A4 ta’ ċitokrom P450 (ara sezzjoni 5.2). Għalhekk, fl-assenza ta’ studju PK dwar interazzjoni bejn mediċina u oħra, wieħed għandu joqgħod attent meta jagħti paclitaxel fl-istess ħin ma’ mediċini li huma magħrufa li jinibixxu jew CYP2C8 jew CYP3A4 (eż. ketoconazole u antifungali oħrajn ta’ imidazole, erythromycin, fluoxetine, gemfibrozil, clopidogrel, cimetidine, ritonavir, saquinavir, indinavir, u nelfinavir) minħabba li t-tossiċità ta’ paclitaxel tista’ tiżdied minħabba esponiment ta’ paclitaxel ikbar. Meta paclitaxel jingħata fl-istess ħin ma’ mediċini li huma magħrufa li jinduċu jew CYP2C8 jew CYP3A4 (eż. rifampicin, carbamazepine, phenytoin, efavirenz, nevirapine) mhuwiex rakkomandat minħabba li l-effikaċja tista’ tiġi kompromessa minħabba esponimenti ta’ paclitaxel iktar baxxi.

Paclitaxel u gemcitabine ma jużawx l-istess passaġġ metaboliku. It-tneħħija ta’ Paclitaxel tiġi stabbilita primarjament mill-metaboliżmu medjat minn CYP2C8 u CYP3A4 segwita mit-tneħħija mill-marrara, filwaqt li gemcitabine jiġi ddiżattivat minn cytidine deaminase segwit mit-tneħħija mill-awrina. Interazzjonijiet farmakokinetiċi bejn Abraxane u gemcitabine ma ġewx evalwati fil-bnedmin.

Twettaq studju farmakokinetiku b’Abraxane u carboplatin f’pazjenti b’kanċer tal-pulmun ta’ ċelluli mhux żgħar. Ma kien hemm l-ebda interazzjonijiet klinikament rilevanti bejn Abraxane u carboplatin.

Abraxane hu indikat bħala monoterapija għal kanċer tas-sider, flimkien ma’ gemcitabine għal adenokarċinoma tal-frixa, jew flimkien ma’ carboplatin għal kanċer tal-pulmun ta’ ċelluli mhux żgħar (ara sezzjoni 4.1). Abraxane m’għandux jintuża flimkien ma’ sustanzi oħra ta’ kontra l-kanċer.

Popolazzjoni pedjatrika

Studji ta’ interazzjoni twettqu biss f’adulti.

4.6	Fertilità, tqala u treddigħ

Kontraċezzjoni fl-irgiel u n-nisa

Nisa li jista’ jkollhom it-tfal għandhom jużaw kontraċezzjoni effettiva matul il-kura u għal mill-inqas sitt xhur wara l-aħħar doża ta’ Abraxane. Pazjenti rġiel bi sħab nisa li jista’ jkollhom it-tfal huma mwissija biex jużaw kontraċezzjoni effettiva u biex jevitaw li jnisslu t-tfal waqt it-trattament b’Abraxane u għal mill-inqas tliet xhur wara l-aħħar doża ta’ Abraxane.

Tqala

Hemm informazzjoni limitata ħafna dwar l-użu ta’ paclitaxel waqt it-tqala fil-bniedem. Paclitaxel hu ssuspettat li jista’ jikkawża difetti serji tat-twelid meta jingħata waqt it-tqala. Studji f’annimali wrew effett tossiku fuq is-sistema riproduttiva (ara 5.3). Nisa li jista’ jkollhom it-tfal għandu jsirilhom test tat-tqala qabel ma jibdew it-trattament b’Abraxane. Abraxane m’għandux jintuża waqt it-tqala u f’nisa li jista’ jkollhom it-tfal u li ma jkunux qed jużaw kontraċettiv effettiv, ħlief meta jkun hemm bżonn speċifiku tat-trattament b’paclitaxel minħabba l-kundizzjoni klinika tal-mara.

Treddigħ

Paclitaxel u/jew il-metaboliti tiegħu ġew imneħħija fil-ħalib ta’ firien li jkunu qed ireddgħu (ara sezzjoni 5.3). Mhux magħruf jekk paclitaxel jiġix eliminat mill-ħalib tas-sider fil-bniedem. Minħabba li jista’ jkun hemm reazzjonijiet avversi serji fit-trabi li jkunu qed jerdgħu, Abraxane hu kontra-indikat waqt it-treddigħ. It-treddigħ għandu jieqaf waqt it-trattament.

Fertilità

Abraxane jikkaġuna infertilità fil-firien maskili (ara sezzjoni 5.3). Abbażi ta’ sejbiet fl-annimali, il-fertilità fl-irġiel u n-nisa tista’ tiġi kompromessa. Il-pazjenti rġiel għandhom jieħdu parir dwar il-ħażna tal-isperma qabel il-kura minħabba l-possibbiltà ta’ infertilità irriversibbli minħabba t-terapija b’Abraxane.

4.7	Effetti fuq il-ħila biex issuq u tħaddem magni

Abraxane ftit li xejn għandu effett jew għandu effett moderat fuq il-ħila biex issuq u tħaddem magni. Abraxane jista’ jikkawża reazzjonijiet avversi bħal għeja (komuni ħafna) u sturdament (komuni) li jistgħu jkollhom effett ħażin fuq il-ħila biex issuq u tħaddem magni. ll-pazjenti għandhom ikunu mwissija biex la jsuqu u l-anqas iħaddmu magni jekk iħossuhom għajjenin jew storduti.

4.8	Effetti mhux mixtieqa

Sommarju tal-profil tas-sigurtà

L-iktar reazzjonijiet avversi komuni assoċjati mal-użu ta’ Abraxane kienu newtropenija, newropatija periferali, artralġja/mijalġja u disturbi gastrointestinali.

Lista tabulata ta’ reazzjonijiet avversi

Tabella 6 telenka reazzjonijiet avversi ma’ Abraxane bħala monoterapija fi kwalunkwe doża fi kwalunkwe indikazzjoni matul il-provi kliniċi (N = 789), Abraxane flimkien ma’ gemcitabine għal adenokarċinoma tal-frixa mill-prova klinika ta’ fażi III (N = 421), Abraxane flimkien ma’ carboplatin għal kanċer tal-pulmun ta’ ċelluli mhux żgħar mill-prova klinika ta’ fażi III (N = 514) u mill-użu ta’ wara t-tqegħid fis-suq.

Il-frekwenzi huma definiti bħala: komuni ħafna (≥ 1/10), komuni (≥ 1/100 sa <1/10), mhux komuni (≥ 1/1,000 sa <1/100), rari (≥ 1/10,000 sa <1/1,000), rari ħafna (<1/10,000), mhux magħruf (ma tistax tittieħed stima mid-dejta disponibbli). F’kull grupp ta’ frekwenza, ir-rezzjonijet avversi huma ppreżentati skont is-serjetà tagħhom, b’dawk l-aktar serji jitniżżlu l-ewwel.

Tabella 6: Reazzjonijiet avversi rrappurtati b’Abraxane
	
	Monoterapija (N = 789)
	Terapija flimkien ma’ gemcitabine
(N = 421)
	Terapija flimkien ma’ carboplatin
(N = 514)

	Infezzjonijiet u infestazzjonijiet

	Komuni:
	Infezzjoni, infezzjoni fl-apparat urinarju, follikulite, infezzjoni fl-apparat respiratorju ta’ fuq, kandidjażi, sinusite
	Sepsis, pnewmonja, kandidjażi tal-ħalq
	Pnewmonja, bronkite, infezzjoni fl-apparat respiratorju ta’ fuq, infezzjoni fl-apparat urinarju

	Mhux komuni:
	Sepsis1, sepsis newtropenika1, pnewmonja, kandidjażi tal-ħalq, nażofarinġite, ċellulite, herpes simplex, infezzjoni virali, herpes zoster, infezzjoni fungali, infezzjoni marbuta mal-kateter, infezzjoni fis-sit tal-injezzjoni
	
	Sepsis, kandidjażi tal-ħalq

	Neoplażmi beninni, malinni u dawk mhux speċifikati (inklużi ċesti u polipi)

	Mhux komuni:
	Nekrożi tat-tumur, uġigħ metastatiku
	
	

	Disturbi tad-demm u tas-sistema limfatika

	Komuni ħafna:
	Soppressjoni tal-mudullun, newtropenija, tromboċitopenija, anemija, lewkopenija, limfopenija
	Newtropenija, tromboċitopenija, anemija
	Newtropenija3, tromboċitopenija3, anemija3, lewkopenija3

	Komuni:
	Newtropenija bid-deni
	Panċitopenija
	Newtropenija bid-deni, limfopenija

	Mhux komuni:
	
	Purpura trombotika tromboċitopenika
	Panċitopenija

	Rari:
	Panċitopenija
	
	

	Disturbi fis-sistema immuni

	Mhux komuni:
	Sensittività eċċessiva
	
	Sensittività eċċessiva għall-mediċina, sensittività eċċessiva

	Rari:
	Sensittività eċċessiva severa1
	
	

	Disturbi fil-metaboliżmu u n-nutrizzjoni

	Komuni ħafna:
	Anoressija
	Deidrazzjoni, nuqqas ta’ aptit, ipokalimja
	Nuqqas ta’ aptit

	Komuni:
	Deidrazzjoni, nuqqas ta’ aptit, ipokalimja
	
	Deidrazzjoni

	Mhux komuni:
	Ipofosfatemija, żamma tal-fluwidu, ipoalbuminemja, polidipsja, ipergliċemja, ipokalċimja, ipogliċemja, iponatremja
	
	

	Mhux magħruf:
	Sindrome ta’ lisi tat tumur1
	
	

	Disturbi psikjatriċi

	Komuni ħafna:
	
	Dipressjoni, insomnja
	

	Komuni:
	Dipressjoni, insomnja, ansjetà
	Ansjetà
	Insomnja

	Mhux komuni:
	Irrekwitezza
	
	

	Disturbi fis-sistema nervuża

	Komuni ħafna:
	Newropatija periferali, newropatija, ipoestesija, parasteżija
	Newropatija periferali, sturdament, uġigħ ta’ ras, disgewżja
	Newropatija periferali

	Komuni:
	Newropatija sensorja periferali, sturdament, newropatija tal-moviment tad-dirgħajn u s-saqajn, atassja, uġigħ ta’ ras, disturb tas-sensi, ngħas tqil, disgewżja
	
	Sturdament, uġigħ ta’ ras, disgewżja,

	Mhux komuni:
	Polinewropatija, assenza ta’ riflessi, sinkope, sturdament li jiddependi mill-pożizzjoni, diskinesja, hyporeflexia, newralġija, uġigħ newropatiku, rogħda, ma tibqax tħoss normali
	Paralisi tas-VII nerv
	

	Mhux magħruf:
	Palsi multipli tan-nervituri tal-kranju 1
	
	

	Disturbi fl-għajnejn

	Komuni:
	Vista mċajpra, żieda fl-ammont ta’ dmugħ, għajnejn xotti, keratoconjunctivitis sicca, madarosis
	Żieda fl-ammont ta’ dmugħ
	Vista mċajpra

	Mhux komuni:
	Tara inqas ċar, vista mhix normali, irritazzjoni fl-għajnejn, uġigħ fl-għajnejn, konġuntivite, disturb tal-vista, ħakk fl-għajnejn, keratite
	Edema makulari ċistojde
	

	Rari:
	Edema makulari ċistojde1
	
	

	Disturbi fil-widnejn u fis-sistema labirintika

	Komuni:
	Vertiġni
	
	

	Mhux komuni:
	Żanżin fil-widnejn, uġigħ fil-widnejn
	
	

	Disturbi fil-qalb

	Komuni:
	Arritmija, takikardija, takikardija supraventrikulari
	Insuffiċjenza konġestiva tal-qalb, takikardija
	

	Rari:
	Waqfien kardijaku, insuffiċjenza konġestiva tal-qalb, disfunzjoni ventrikulari fuq ix-xellug, imblokk atrijoventrikulari1, bradikardija
	
	

	Disturbi vaskulari

	Komuni:
	Pressjoni għolja, limfoedema, fwawar, fwawar bis-sħana
	Pressjoni baxxa, pressjoni għolja
	Pressjoni baxxa, pressjoni għolja

	Mhux komuni:
	Pressjoni baxxa, pressjoni tad-demm taqa’ meta wieħed iqum bilwieqfa, kesħa periferali
	Fwawar
	Fwawar

	Rari:
	Trombożi
	
	

	Disturbi respiratorji, toraċiċi u medjastinali

	Komuni ħafna:
	
	Qtugħ ta’ nifs, tinfaraġ, sogħla
	Qtugħ ta’ nifs

	Komuni:
	Pulmonite interstizjali2, qtugħ ta’ nifs, tinfaraġ, uġigħ faringolarinġejali, sogħla, rinite, tnixxija żejda mill-imnieħer
	Pulmonite, konġestjoni nażali
	Emoptisi, tinfaraġ, sogħla

	Mhux komuni:
	Emboli pulmonari, tromboemboliżmu pulmonari, ħruġ ta’ likwidu mill-plewra, qtugħ ta’ nifs bl-istrapazz, konġestjoni tas-sinus, tnaqqis fil-ħsejjes tan-nifs, sogħla bil-katarru, rinite allerġika, tinħanaq, konġestjoni nażali, nixfa nażali, tħarħir
	Gerżuma xotta, nixfa nażali
	Pulmonite

	Mhux magħruf:
	Paresi tal-kordi vokali1
	
	

	Disturbi gastro-intestinali

	Komuni ħafna:
	Dijarea, rimettar, dardir, stitikezza, stomatite
	Dijarea, rimettar, dardir, stitikezza, uġigħ addominali, uġigħ fin-naħa ta’ fuq tal-addome
	Dijarea, rimettar, dardir, stitikezza

	Komuni:
	Mard tar-rifluss gastroesofagali, dispepsja, uġigħ addominali, nefħa tal-addome, uġigħ fin-naħa ta’ fuq tal-addome, ipoestesija orali
	Ostruzzjoni intestinali, kolite, stomatite, ħalq xott
	Stomatite, dispepsja, problemi biex tibla’, uġigħ addominali

	Mhux komuni:
	Emorraġija tar-rektum, problemi biex tibla’, gass, glossodinja, ħalq xott, uġigħ tal-ħanek, ippurgar maħlul, esofaġite, uġigħ fin-naħa t’isfel tal-addome, ulċeri fil-ħalq, uġigħ fil-ħalq
	
	

	Disturbi fil-fwied u fil-marrara

	Komuni:
	
	Kolanġite
	Iperbilirubinemija

	Mhux komuni:
	Epatomegalija
	
	

	Disturbi fil-ġilda u fit-tessuti ta’ taħt il-ġilda

	Komuni ħafna:
	Alopeċja, raxx
	Alopeċja, raxx
	Alopeċja, raxx

	Komuni:
	Ħakk, ġilda xotta, disturbi fid-dwiefer, eritema, tibdil fil-kulur/pigmentazzjoni tad-dwiefer, il-ġilda tiskura, onikolisi, tibdil fid-dwiefer
	Ħakk, ġilda xotta, disturbi fid-dwiefer
	Ħakk, disturbi fid-dwiefer

	Mhux komuni:
	Reazzjoni tas-sensittività għad-dawl, urtikarja, uġigħ fil-ġilda, ħakk ġeneralizzat, raxx pruritiku, disturbi fil-ġilda, disturbi tal-pigmentazzjoni, iperidrosi, onikomadesi, raxx bil-ħmura, , raxx ġeneralizzat, dermatite, għaraq matul il-lejl, raxx makulopapulari, vitiligo, ipotrikosi, sensittività fil-bażi tad-dwiefer, skonfort fid-dwiefer, raxx makulari, raxx papulari, leżjonijiet fil-ġilda, wiċċ minfuħ
	
	Il-ġilda titqaxxar, dermatite allerġika, urtikarja

	Rari ħafna:
	Sindrome ta’ Stevens‑Johnson1, nekrolisi epidermali tossika1
	
	

	Mhux magħruf:
	Sindromu tal-eritrodisasteżija palmari-plantari1, 4, skleroderma tal-ġilda1
	
	

	Disturbi muskolu-skeletriċi u tat-tessuti konnettivi

	Komuni ħafna:
	Artralġja, mijalġja
	Artralġja, mijalġja, uġigħ fl-estremitajiet
	Artralġja, mijalġja

	Komuni:
	Uġigħ fid-dahar, uġigħ fl-estremitajiet, uġigħ fl-għadam, bugħawwieġ fil-muskoli, uġigħ fir-riġlejn jew fid-dirgħajn
	Dgħufija fil-muskoli, uġigħ fl-għadam
	Uġigħ fid-dahar, uġigħ fl-estremitajiet, uġigħ muskoloskeletriku

	Mhux komuni:
	Uġigħ fil-qafas tas-sider, dgħufija fil-muskoli, uġigħ fl-għonq, uġigħ bejn il-koxxa u ż-żaqq, spażmi tal-muskoli, uġigħ muskoloskeletriku, uġigħ fil-ġenb tal-ġisem, skumdità fir-riġlejn jew fid-dirgħajn, dgħufija fil-muskoli
	
	

	Disturbi fil-kliewi u fis-sistema urinarja

	Komuni:
	
	Insuffiċjenza akuta fil-kliewi
	

	Mhux komuni:
	Demm fl-awrina, uġigħ u diffikultà biex tagħmel l-awrina, pollakijurja, tgħaddi awrina bil-lejl, tagħmel ammont eċċessiv ta’ awrina, inkontinenza tal-awrina
	Sindrome emolitiku uremiku
	

	Disturbi fis-sistema riproduttiva u fis-sider

	Mhux komuni:
	Uġigħ fis-sider
	
	

	Disturbi ġenerali u kondizzjonijiet ta’ mnejn jingħata

	Komuni ħafna:
	Għeja kbira, telqa, deni
	Għeja kbira, telqa, deni, edema periferali, tertir ta’ bard
	Għeja kbira, telqa, edema periferali

	Komuni:
	Tħossok ma tiflaħx, letarġija, dgħufija, edema periferali, infjammazzjoni tal-mukoża, uġigħ, tkexkix ta’ bard, edema, nuqqas ta’ effiċjenza fix-xogħol, uġigħ fil-qafas tas-sider, mard jixbah l-influwenza, deni qawwi
	Reazzjoni fis-sit tal-infużjoni
	Deni, uġigħ fil-qafas tas-sider

	Mhux komuni:
	Skonfort fil-qafas tas-sider, timxi b’mod anormali, nefħa, reazzjoni fis-sit tal-injezzjoni
	
	Infjammazzjoni tal-mukoża, ħruġ tal-mediċina mis-sit tal-infużjoni, infjammazzjoni fis-sit tal-infużjoni, raxx fis-sit tal-infużjoni

	Rari:
	Ħruġ tal-mediċina tal-infużjoni mill-vina
	
	

	Investigazzjonijiet

	Komuni ħafna:
	
	Tnaqqis fil-piż, żieda fl-alanine aminotransferase
	

	Komuni:
	Tnaqqis fil-piż, żieda fl-alanine aminotransferase, żieda fl-aspartate aminotransferase, tnaqqis fl-ematokrit, tnaqqis fl-għadd taċ-ċelluli ħomor tad-demm, żieda fit-temperatura tal-ġisem, żieda fil-gamma‑glutamyltransferase, żieda fl-alkaline phosphatase fid-demm
	Żieda fl-aspartate aminotransferase, żieda fil-bilirubina fid-demm, żieda fil-krejatinina fid-demm
	Tnaqqis fil-piż, żieda fl-alanine aminotransferase, żieda fl-aspartate aminotransferase, żieda ta’ alkaline phosphatase fid-demm

	Mhux komuni:
	Żieda fil-pressjoni tad-demm, żieda fil-piż, żieda tal-lactate dehydrogenase fid-demm, żieda tal-krejatinina fid-demm, żieda tal-glucose fid-demm, żieda tal-phosphorus fid-demm, tnaqqis ta’ potassium fid-demm, żieda fil-bilirubina
	
	

	Korriment, avvelenament u komplikazzjonijiet ta’ xi proċedura

	Mhux komuni:
	Kontużjoni
	
	

	Rari:
	Fenomenu tar-recall tar-radjazzjoni; pulmonite tar-radjazzjoni
	
	


1 Kif irrappurtat fis-sorveljanza ta’ wara t-tqegħid fis-suq ta’ Abraxane.
2 Il-frekwenza ta’ pulmonite hija kkalkulata fuq bażi ta’ dejta f’1310 pazjent fi provi kliniċi li rċivew monoterapija b’Abraxane għall-kanċer fis-sider u għal indikazzjonijiet oħra.
3 Abbażi ta’ evalwazzjonijiet li saru mil-laboratorju: grad massimu ta’ majelosoppressjoni (popolazzjoni kkurata).
4 F’xi pazjenti li kienu esposti għal capecitabine qabel.

Deskrizzjoni ta’ reazzjonijiet avversi magħżula

Din it-taqsima fiha l-iktar reazzjonijet avversi komuni u klinikament rilevanti li huma marbuta ma’ Abraxane.

Reazzjonijiet avversi ġew evalwati f’229 pazjent b’kanċer metastatiku tas-sider li ġew ikkurati b’260 mg/m2 ta’ Abraxane darba kull tliet ġimgħat fl-istudju kliniku importanti ħafna ta’ fażi III (Monoterapija b’Abraxane).

Reazzjonijiet avversi ġew evalwati f’421 pazjent b’kanċer metastatiku tal-frixa li ġew ikkurati b’Abraxane flimkien ma’ gemcitabine (125 mg/m2 ta’ Abraxane flimkien ma’ gemcitabine b’doża ta’ 1000 mg/m2 li ngħatat fi Ġranet 1, 8 u 15 ta’ kull ċiklu ta’ 28‑ġurnata) u f’402 pazjenti kkurati b’monoterapija ta’ gemcitabine li kienu qed jirċievu kura sistemika inizjali għal adenokarċinoma metastatika tal-frixa (Abraxane/gemcitabine).

Reazzjonijiet avversi ġew evalwati f’514‑il pazjent b’kanċer tal-pulmun ta’ ċelluli mhux żgħar li ġew trattati b’Abraxane flimkien ma’ carboplatin (100mg/m2 Abraxane mogħti fil-Jiem 1, 8 u 15 ta’ kull ċiklu ta’ 21 jum flimkien ma’ carboplatin mogħti f’Jum 1 ta’ kull ċiklu) fil-prova klinika ta’ fażi III ikkontrollata li fiha l-pazjenti ntgħażlu b’mod każwali (Abraxane/carboplatin). Tossiċità għal taxane irrappurtata mill-pazjenti ġiet evalwata bl-użu tal-4 sottoskali tal-kwestjonarju dwar l-Evalwazzjoni Funzjonali tat-Terapija Kontra l-Kanċer (Functional Assessment of Cancer Therapy (FACT)) għal Taxane. Bl-użu ta’ analiżi ta’ kejl ripetut, 3 mill-4 sottoskali (newropatija periferali, uġigħ tal-idejn/saqajn, u smigħ) kienu favur Abraxane u carboplatin (p ≤ 0.002). Għas-sottoskala l-oħra (edema), ma kien hemm l-ebda differenza fil-partijiet tal-istudju dwar il-kura.

Infezzjonijiet u infestazzjoniijiet

Abraxane/gemcitabine
Sepsis kienet irrappurtata b’rata ta’ 5% f’pazjenti, bi jew mingħajr newtropenija, li rċivew Abraxane flimkien ma’ gemcitabine waqt it-twettieq ta’ prova dwar adenokarċinoma tal-frixa. Mit-22 każ ta’ sepsis rrappurtat f’pazjenit trattati b’Abraxane flimkien ma’ gemcitabine, 5 kellhom riżultat fatali. Kumplikazzjonijiet minħabba kanċer sottostanti tal-frixa, b’mod speċjali ostruzzjoni fil-marrara jew il-preżenza ta’ stent fil-marrara, ġew identifikati bħala fatturi sinifikanti li jikkontribwixxu. Jekk il-pazjent jaqbdu d-deni (irrispettivament mill-għadd tan-newtrofili), ibda l-kura b’antibijotiċi tat-tip broad spectrum. Għal newtropenija bid-deni, waqqaf Abraxane u gemcitabine sakemm jgħaddi d-deni u ANC ≥ 1500 ċellula/mm3, imbagħad erġa’ ibda l-kura b’livelli ta’ doża mnaqqsa (ara sezzjoni 4.2).

Disturbi tad-demm u tas-sistema limfatika

Monoterapija b’Abraxane-kanċer metastatiku tas-sider
F’pazjenti b’kanċer metastatiku tas-sider, in-newtropenija kienet l-iktar tossiċità ematoloġika notevoli (irrappurtata f’79% tal-pazjenti) u kienet riversibbli fi żmien qasir u skont id-doża; il-lewkopenija kienet irrappurtata f’71% tal-pazjenti. Kien hemm newtropenija ta’ Grad 4 (< 500 ċellula/mm3) f’9% tal-pazjenti kkurati b’Abraxane. Newtropenija bid-deni seħħet f’erba’ pazjenti fuq Abraxane. L-anemija (Hb <10 g/dl) kienet osservata f’46% tal-pazjenti li kienu fuq Abraxane u kienet severa (Hb <8 g/dl) fi tliet każijiet. Il-limfopenija kienet osservata f’45% tal-pazjenti.

Abraxane/gemcitabine
Tabella 7 tipprovdi l-frekwenza u s-severità tal-anormalitajiet ematoloġiċi osservati fil-laboratorju għal pazjenti kkurati b’Abraxane flimkien ma’ gemcitabine jew b’gemcitabine waħdu.

Tabella 7: Anormalitajiet ematoloġiċi osservati fil-laboratorju fil-prova dwar adenokarċinoma tal-frixa
	
	Abraxane (125 mg/m2)/ gemcitabine
	Gemcitabine

	
	Gradi 1‑4
(%)
	Gradi 3‑4
(%)
	Gradi 1‑4
(%)
	Gradi 3‑4
(%)

	Anemijaa,b
	97
	13
	96
	12

	Newtropenija a,b
	73
	38
	58
	27

	Tromboċitopenijab,ċ
	74
	13
	70
	9


a 405 pazjenti evalwati fil-grupp ikkurat b’Abraxane/gemcitabine
b 388 pazjenti evalwati fil-grupp ikkurat b’gemcitabine
ċ 404 pazjenti evalwati fil-grupp ikkurat b’Abraxane/gemcitabine

Abraxane/carboplatin
Anemija u tromboċitopenija kienu rrappurtati b’mod aktar komuni fil-parti tal-istudju dwar Abraxane milli fil-parti tal-istudju dwar Taxol u carboplatin (54% kontra 28% u 45% kontra 27% rispettivament).

Disturbi fis-sistema nervuża

Monoterapija b’Abraxane-kanċer metastatiku tas-sider
B’mod ġenerali, il-frekwenza u s-severità tan-newrotossiċità kienet tiddependi mid-doża f’pazjenti li kienu qed jingħataw Abraxane. Newropatija periferali (ġeneralment newropatija sensorja ta’ Grad 1 jew 2) kienet osservata fi 68% tal-pazjenti li kienu fuq Abraxane, b’10% li kienu ta’ Grad 3, u l-ebda każ ta’ Grad 4.

Abraxane/gemcitabine
Għal pazjenti kkurati b’Abraxane flimkien ma’ gemcitabine, il-ħin medjan għall-ewwel okkorrenza ta’ newropatija periferali ta’ Grad 3 kienet ta’ 140 ġurnata. Il-ħin medjan għat-titjib b’mill-inqas grad 1 kien ta’ 21 ġurnata, u l-ħin medjan biex titjieb minn newropatija ta’ Grad 3 għal Grad 0 jew 1 kien ta’ 29 ġurnata. Mill-pazjenti li kellhom il-kura interrotta minħabba newropatija periferali, 44% (31/70 pazjent) kienu kapaċi jkomplu b’Abraxane b’doża mnaqqsa. L-ebda pazjent ikkurat b’Abraxane flimkien ma’ gemcitabine ma kellu newropatija periferali ta’ Grad 4.

Abraxane/carboplatin
Għal pazjenti b’kanċer tal-pulmun ta’ ċelluli mhux żgħar ikkurati b’Abraxane u carboplatin, il-medjan taż-żmien għall-ewwel okkorrenza ta’ newropatija periferali ta’ Grad 3 assoċjata mal-kura kien ta’ 121 jum, u l-medjan taż-żmien għal titjib minn newropatija periferali ta’ Grad 1 assoċjata mal-kura kien ta’ 38 jum. L-ebda pazjenti kkurati b’Abraxane u carboplatin ma kellhom newropatija periferali ta’ Grad 4.

Disturbi fl-għajnejn
Kien hemm rapporti rari waqt is-sorveljanza ta’ wara t-tqegħid fis-suq ta’ tnaqqis fiċ-ċarezza tal-vista minħabba edema makulari ċistojde matul il-kura b’Abraxane (ara sezzjoni 4.4).

Disturbi respiratorji, toraċiċi u medjastinali

Abraxane/gemcitabine
Pulmonite ġiet irrappurtata f’rata ta’ 4% bl-użu ta’ Abraxane flimkien ma’ gemcitabine. Mis-17‑il każ ta’ pulmonite rrappurtati f’pazjenti kkurati b’Abraxane flimkien ma’ gemcitabine, 2 kellhom riżultat fatali. Immonitorja l-pazjenti mill-qrib għal sinjali u sintomi ta’ pulmonite. Wara li teskludi etjoloġija infettiva u wara li tagħmel dijanjosi ta’ pulmonite, waqqaf il-kura b’Abraxane b’mod permanenti u gemcitabine u ibda mill-ewwel il-kura u l-miżuri xierqa ta’ appoġġ (ara sezzjoni 4.2).

Disturbi gastro-intestinali

Monoterapija b’Abraxane-kanċer metastatiku tas-sider
Kien hemm nawsja f’29% tal-pazjenti u dijarea f’25% tal-pazjenti.

Disturbi fil-ġilda u fit-tessuti ta’ taħt il-ġilda

Monoterapija b’Abraxane-kanċer metastatiku tas-sider
Alopeċja kienet osservata f’> 80% ta` pazjenti kkurati b’Abraxane. Il-maġġoranza tal-avvenimenti ta’ każi ta’ alopeċja seħħew f’inqas minn xahar wara li bdew Abraxane. Telf notevoli ta’ xagħar ≥ 50% hu mistenni għall-maġġoranza ta’ pazjenti li jkollhom alopeċja.

Disturbi muskolu-skeletriċi u tat-tessuti konnettivi

Monoterapija b’Abraxane-kanċer metastatiku tas-sider
Kien hemm artralġja fi 32% tal-pazjenti li kienu fuq Abraxane, u kienet severa f’6% tal-każijiet. Il-majalġja seħħet f’24% tal-pazjenti li kienu fuq Abraxane, u kienet severa f’7% tal-każijiet. Normalment is-sintomi ma damux, tipikament bdew tlett ijiem wara l-għoti ta’ Abraxane u fiequ fi żmien ġimgħa.

Disturbi ġenerali u kundizzjonijiet ta’ mnejn jingħata

Monoterapija b’Abraxane-kanċer metastatiku tas-sider
Astenja/għeja kbira kienu rrappurtati f’40% tal-pazjenti.

Popolazzjoni pedjatrika

L-istudju kkonsista minn 106 pazjenti, li 104 minnhom kienu pazjenti pedjatriċi li kellhom minn 6 xhur sa inqas minn 18‑il sena (ara sezzjoni 5.1). Kull pazjent esperjenza tal-inqas reazzjoni avversa 1. Ir-reazzjonijiet avversi li ġew irrappurtati bl-aktar mod frekwenti kienu newtropenija, anemija, lewkopenija u deni. Reazzjonijiet avversi serji rrappurtati f’aktar minn 2 pazjenti kienu deni, uġigħ fid-dahar, edema periferali u rimettar. Ma ġie identifikat l-ebda sinjal ġdid ta’ sigurtà fin-numru limitat ta’ pazjenti pedjatriċi ttrattati b’Abraxane u l-profil tas-sigurtà kien simili għal dak tal-popolazzjoni adulta.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

M’hemm l-ebda antidotu magħruf għal doża eċċessiva ta’ paclitaxel. Fil-każ ta’ suspett ta’doża eċċessiva, il-pazjent għandu jkun immonitorjat mill-qrib. Il-kura għandha tkun immirata lejn it-tossiċitajiet antiċipati maġġuri, li huma t-trażżin tal-mudullun, l-mukożite u n-newropatija periferali.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Aġenti antineoplastiċi, alkalojdi tal-pjanti u prodotti naturali oħrajn, taxanes, Kodiċi ATC: L01CD01

Mekkaniżmu ta’ azzjoni

Paclitaxel hu sustanza kontra l-mikrotubuli li tgħin fil-bini ta’ mikrotubuli minn dimers tat-tubulin u tistabbilizza l-mikrotubuli billi tfixkel id-dipolimerizzazzjoni. Din l-istabbiltà tirriżulta fl-inibizzjoni tar-riorganizzazzjoni dinamika normali tax-xibka tal-mikrotubuli li hi essenzjali għal interphase vitali u l-funzjonijiet ċellulari mitotiċi. Flimkien ma’ dan, paclitaxel jikkawża sfilati jew “qatet” anormali ta’ mikrotubuli tul iċ-ċiklu kollu taċ-ċellula, kif ukoll asters multipli ta’ mikrotubuli waqt il-mitosi.

Abraxane fih nanopartiċelli b’daqs ta’ madwar 130 nm, magħmula minn albumina tas-serum tal-bniedem u paclitaxel, fejn paclitaxel ikun preżenti fi stat mhux ikkristallizzat, amorfu. Meta jingħata ġol-vina, in-nanopartiċelli jinfirdu malajr f’kumplessi ta’ paclitaxel li jistgħu jinħallu, li jeħlu mal-albumina, b’daqs ta’ madwar 10 nm. Hu magħruf li l-albumina hija involuta fit-transċitosi kaveolari endoteljali tal-komponenti tal-plażma, u studji in vitro wrew li l-preżenza tal-albumina f’Abraxane tiffaċilita t-trasport ta’ paclitaxel minn naħa għall-oħra taċ-ċelluli endoteljali. Hu maħsub li dan it-trasport kaveolari mtejjeb transendoteljali hu mmedjat mir-riċettur tal-albumina gp‑60, u li hemm akkumulazzjoni mtejba ta’ paclitaxel fiż-żona tat-tumur minħabba l-proteina li teħel mal-albumina Secreted Protein Acidic Rich in Cysteine (SPARC).

Effikaċja klinika u sigurtà

Kanċer tas-sider
Informazzjoni fuq 106 pazjent li nġabret minn żewġ studji ta’ fergħa waħda open‑label u minn 454 pazjent mhux magħżula li kienu kkurati fi studju komparattiv ta’ Fażi III, hija disponibbli biex issostni l-użu ta’ Abraxane f’kanċer metastatiku tas-sider. Din l-informazzjoni hi ppreżentata hawn taħt.

Studji ta’ fergħa waħda open‑label
Fi studju wieħed, Abraxane ngħata bħala infużjoni fuq perijodu ta’ 30 minuta f’doża ta’ 175 mg/m2 lil 43 pazjent b’kanċer metastatiku tas-sider. Fit-tieni prova, intużat doża ta’ 300 mg/m2 bħala infużjoni fuq perijodu ta’ 30 minuta fi 63 pazjent b’kanċer metastatiku tas-sider. Il-pazjenti li kienu kkurati ma ħadux minn qabel sterojdi jew appoġġ ippjanat ta’ G‑CSF. Iċ-ċikli ngħataw f’intervalli ta’ 3 ġimgħat. Ir-rati ta’ rispons fil-pazjenti kollha kienu ta’ 39.5% (95% CI: 24.9% ‑ 54.2%) u 47.6% (95% CI: 35.3% ‑ 60.0%), rispettivament. Iż-żmien medjan tar-rispons għall-kura tal-marda kien ta’ 5.3 xhur (175 mg/m2; 95% CI: 4.6 ‑ 6.2 xhur) u 6.1 xhur (300 mg/m2; 95% CI: 4.2 ‑ 9.8 xhur).

Studju każwali komparattiv
Din il-prova klinika f’ħafna ċentri saret f’pazjenti b’kanċer metastatiku tas-sider, li kienu kkurati kull 3 ġimgħat b’paclitaxel waħdu, jew bħala paclitaxel ibbażat fuq is-solvent 175 mg/m2 mogħti bħala infużjoni ta’ 3 sigħat bi premedikazzjoni biex tiġi evitata s-sensittività eċċessiva (N = 225), jew bħala Abraxane 260 mg/m2 mogħti bħala infużjoni ta’ 30 minuta mingħajr premedikazzjoni (N = 229).

Erbgħa u sittin fil-mija tal-pazjenti kellhom indeboliment fl-istat tal-prestazzjoni (ECOG 1 jew 2) fil-bidu tal-istudju; 79% kellhom metastasi vixxerali; u 76% kellhom > 3 siti ta’ metastasi. Erbatax fil-mija tal-pazjenti ma kinux ħadu kimoterapija fil-passat; 27% kienu ħadu l-kimoterapija biss bħala kura addizzjonali, 40% kellhom metastasi biss, u 19% kellhom kemm metastasi kif ukoll kura addizzjonali. Disgħa u ħamsin fil-mija rċivew il-prodott mediċinali li kien qed ikun studjat bħala t-tieni terapija jew iktar mit-tieni terapija. Sebgħa u sebgħin fil-mija tal-pazjenti kienu esposti fil-passat għal anthracyclines.

Riżultati għar-rata tar-rispons totali u ż-żmien għall-progressjoni tal-marda, u s-sopravivenza mingħajr progressjoni u s-sopravivenza għall-pazjenti li kienu qed jirċievu > terapija tal-ewwel għażla, huma mniżżla hawn taħt.

Tabella 8: Riżultati għar-rata tar-rispons totali, iż-żmien medjan għall-progressjoni tal-marda u s-sopravivenza mingħajr progressjoni, hekk kif evalwata mill-investigatur
	Effikaċja varjabbli
	Abraxane
(260 mg/m2)
	Paclitaxel ibbażat fuq is-solvent
(175 mg/m2)
	Valur‑p

	Rata ta’ rispons [95% CI] (%)

	> Terapija tal-ewwel għażla
	26.5 [18.98, 34.05] (n = 132)
	13.2 [7.54, 18.93] (n = 136)
	0.006a

	*Żmien medjan għall-progressjoni tal-marda [95% CI](ġimgħat)

	> Terapija tal-ewwel għażla
	20.9 [15.7, 25.9] (n = 131)
	16.1 [15.0, 19.3] (n = 135)
	0.011b

	*Medjan tal-progressjoni tas-sopravivenza ħielsa [95% CI] (ġimgħat)

	> Terapija tal-ewwel għażla
	20.6 [15.6, 25.9] (n = 131)
	16.1 [15.0, 18.3] (n = 135)
	0.010b

	*Sopravivenza [95% CI] (ġimgħat)

	> Terapija tal-ewwel għażla
	56.4 [45.1, 76.9] (n = 131)
	46.7 [39.0, 55.3] (n = 136)
	0.020b


*Din l-informazzjoni hi bbażata fuq ir-Rapport dwar Studju Kliniku: CA012‑0 Addendum bid-data finali (23 ta’ Marzu, 2005)
a Chi‑squared test
b Log‑rank test

Mitejn u disgħa u għoxrin pazjent ikkurati b’Abraxane fil-prova klinika każwali u kkontrollata li kienu evalwati għas-sigurtà. In-newtrossiċità għal paclitaxel kienet evalwata permezz ta’ titjib bi grad wieħed għall-pazjenti li kellhom newropatija periferali ta’ Grad 3 fi kwalunkwe ħin matul it-terapija. Il-kors naturali tan-newropatija periferali għar-riżoluzzjoni għal-linja bażi minħabba tossiċità kumulattiva ta’ Abraxane wara > 6 korsijiet ta’ kura ma kienx evalwat u għadu mhux magħruf.

Adenokarċinoma tal-frixa
Studju multiċentriku, multinazzjonali, u open-label, li fih il-parteċipanti ntgħażlu b’mod każwali, twettaq fi 861 pazjent biex jiġi pparagunat Abraxane/gemcitabine ma’ monoterapija b’gemcitabine bħala l-kura primarja f’pazjenti b’adenokarċinoma metastatika tal-frixa. Abraxane ingħata lill-pazjenti (N = 431) bħala infużjoni ġol-vina fuq perijodu ta’ 30‑40 minuta b’doża ta’ 125 mg/m2 segwit minn gemcitabine bħala infużjoni ġol-vina fuq perijodu ta’ 30‑40 minuta b’doża ta’ 1000 mg/m2 mogħtija f’Jiem 1, 8 u 15 ta’ kull ċiklu ta’ 28-ġurnata. Fil-parti tal-istudju dwar kura comparator, monoterapija b’gemcitabine ingħatat lill-pazjenti (N = 430) skont id-doża u l-kors irrakkomandati. Il-kura ngħatat sakemm seħħet il-progressjoni tal-marda jew tfaċċat tossiċità inaċċettabbli. Mill-431 pazjent b’adenokarċinoma tal-frixa li ntgħażlu b’mod każwali biex jirċievu Abraxane flimkien ma’ gemcitabine, il-parti l-kbira tagħhom (93%) kienu bojod, 4% kienu suwed u 2% kienu Asjatiċi. 16% kellhom Stat tal-Prestazzjoni ta’ Karnofsky (KPS) ta’ 100; 42% kellhom KPS ta’ 90; 35% kellhom KPS ta’ 80; 7% kellhom KPS ta’ 70; u <1% tal-pazjenti kellhom KPS ta’ inqas minn 70. Pazjenti b’riskju kardjovaksulari għoli, li kellhom fil-passat mard tal-arterji periferali u/jew ta’ disturbi fit-tessut konnettiv u/jew mard interstizjali tal-pulmun, ġew esklużi mill-istudju.

Il-pazjenti rċivew kura ta’ tul medjan ta’ 3.9 xhur fil-parti tal-istudju b’Abraxane/gemcitabine u 2.8 xhur fil-parti tal-istudju b’gemcitabine. 32% tal-pazjenti fil-parti tal-istudju b’ Abraxane/gemcitabine meta mqabbla ma’ 15% tal-pazjenti fil-parti tal-istudju b’gemcitabine irċivew kura ta’ 6 xhur jew aktar. Għall-popolazzjoni kkurata, il-medjan tal-intensità tad-doża relattiva kienet ta’ 75% fil-parti tal-istudju b’Abraxane/gemcitabine u 85% fil-parti tal-istudju b’gemcitabine. Il-medjan tal-intensità tad-doża relattiva ta’ Abraxane kienet ta’ 81%. Irriżulta medjan ogħla tad-doża kumulattiva ta’ gemcitabine fil-parti tal-istudju b’Abraxane/gemcitabine (11,400 mg/m2) meta mqabbel mal-parti tal-istudju b’gemcitabine (9000 mg/m2).

Il-punt aħħari tal-effikaċja primarja kienet is-sopravivenza globali (OS). Il-punti aħħarin sekondarji ewlenin kienu sopravivenza mingħajr progressjoni (PFS) u r-rata ta’ rispons globali (ORR), it-tnejn evalwati minn evalwazzjoni radjoloġika indipendenti, ċentralizzata, u blinded bl-użu ta’ linji gwida ta’ RECIST (Verżjoni 1.0).

Tabella 9: Riżultati tal-effikaċja minn studju li fih il-parteċipanti ntgħażlu b’mod każwali f’pazjenti b’adenokarċinoma tal-frixa (Popolazzjoni b’intenzjoni li tiġi kkurata)
	
	Abraxane(125 mg/m2)/gemcitabine
(N=431)
	Gemcitabine
(N=430)

	Sopravivenza Globali

	Numru ta’ mwiet (%)
	333 (77)
	359 (83)

	Medjan ta’ Sopravivenza Globali, xhur (95% CI)
	8.5 (7.89, 9.53)
	6.7 (6.01, 7.23)

	HRA+G/G (95% CI)a
	0.72 (0.617, 0.835)

	valur‑Pb
	< 0.0001

	Rata ta’ Sopravivenza % (95% CI) wara
	

	Sena
	35% (29.7, 39.5)
	22% (18.1, 26.7)

	Sentejn
	9% (6.2, 13.1)
	4% (2.3, 7.2)

	Il-75 Percentile ta’ Sopravivenza Globali (xhur)
	14.8
	11.4

	Sopravivenza mingħajr Progressjoni

	Mewt jew progressjoni, n (%)
	277 (64)
	265 (62)

	Medjan ta’ Sopravivenza mingħajr Progressjoni, xhur (95% CI)
	5.5 (4.47, 5.95)
	3.7 (3.61, 4.04)

	HRA+G/G (95% CI)a
	0.69 (0.581, 0.821)

	valur‑Pb
	< 0.0001

	Rata ta’ Rispons Globali

	Rispons globali kkonfermat sħiħ jew parzjali, n (%)
	99 (23)
	31 (7)

	95% CI
	19.1, 27.2
	5.0, 10.1

	pA+G/pG (95% CI)
	3.19 (2.178, 4.662)

	valur‑P (chi‑square test)
	< 0.0001


CI = Intervall ta’ kunfidenza, HRA+G/G = proporzjon ta’ periklu ta’ Abraxane+gemcitabine/gemcitabine, pA+G/pG=proporzjon tar-rata ta’ rispons ta’ Abraxane+gemcitabine/gemcitabine,
a mudell stratifikat ta’ Cox tal-proporzjon ta’ periklu
b test log‑rank stratifikat, stratifikat skont ir-reġjun ġeografiku (Amerika ta’ Fuq kontra l-oħrajn), KPS (70 sa 80 kontra 90 sa 100), u l-preżenza ta’ metastasi tal-fwied (iva kontra le).

Kien hemm titjib statistikament sinifikanti fl-OS għal pazjenti kkurati b’Abraxane/gemcitabine meta mqabbla ma’ gemcitabine waħdu, b’żieda ta’ 1.8 xhur fil-medjan tal-OS, tnaqqis globali ta’ 28% fir-riskju ta’ mewt, 59% ta’ titjib fis-sopravivenza wara sena, u titjib ta’ 125% fir-rati ta’ sopravivenza wara sentejn.

Stampa 1: Kurva ta’ Kaplan-Meier ta’ sopravivenza globali (popolazzjoni b’intenzjoni li tiġi kkurata)

L-effetti tal-kura fuq l-OS iffavoriet il-parti tal-istudju dwar Abraxane/gemcitabine fil-maġġoranza tas-sottogruppi speċifikati minn qabel (li jinkludu s-sess tal-persuna, KPS, ir-reġjun ġeografiku, il-post primarju tal-kanċer tal-frixa, l-istadju meta tkun saret id-dijanjosi, il-preżenza ta’ metastasi fil-fwied, il-preżenza ta’ karċinomatożi peritoneali, proċedura Whipple fil-passat, il-preżenza ta’ stent fil-marrara fil-linja bażi, il-preżenza ta’ metastasi fil-pulmun, u numru ta’ postijiet metastatiċi). F’pazjenti ta’ ≥ 75 sena fil-partijiet tal-istudju dwar Abraxane/gemcitabine u gemcitabine, il-Proporzjon ta’ Periklu tas-sopravivenza (HR) kien ta’ 1.08 (95% CI 0.653, 1.797). Għal pazjenti b’linja bażi normali tal-livelli ta’ CA 19‑9, is-sopravivenza HR kienet ta’ 1.07 (95% CI 0.692, 1.661).

Kien hemm titjib statistikament sinifikanti fil-PFS għal pazjenti kkurati b’Abraxane/gemcitabine kontra gemcitabine waħdu, b’żieda ta’ 1.8 xhur fil-medjan tal-PFS.

Kanċer tal-pulmun ta’ ċelluli mhux żgħar
Twettaq studju multiċentriku, li fih il-parteċipanti ntgħażlu b’mod każwali, open-label, fuq 1052 pazjent li qatt ma rċivew kimoterapija fil-passat, b’kanċer tal-pulmun ta’ ċelluli mhux żgħar fi Stadju IIIb/IV. L-istudju qabbel Abraxane flimkien ma’ carboplatin kontra paclitaxel ibbażat fuq is-solvent flimkien ma’ carboplatin bħala kura primarja f’pazjenti b’kanċer avvanzat tal-pulmun ta’ ċelluli mhux żgħar. Iktar minn 99% tal-pazjenti kellhom stat ta’ prestazzjoni ECOG (Eastern Cooperative Oncology Group) ta’ 0 jew 1. Pazjenti b’newropatija ta’ Grad ≥ 2 li kienet teżisti minn qabel jew b’fatturi ta’ riskju mediku serji li kienu jinvolvu kwalunkwe mis-sistemi tal-organi maġġuri ġew esklużi. Abraxane ingħata lill-pazjenti (N=521) bħala infużjoni ġol-vini fuq perjodu ta’ 30 minuta f’doża ta’ 100 mg/m2 f’Jiem 1, 8 u 15 ta’ kull ċiklu ta’ 21 jum mingħajr l-ebda premedikazzjoni ta’ sterojdi u mingħajr profilassi tal-fattur li jistimula l-kolonji tal-granuloċiti. B’bidu immedjatament wara t-tmiem tal-għoti ta’ Abraxane, carboplatin f’doża ta’ AUC = 6 mg•min/mL ingħata ġol-vini f’Jum 1 biss ta’ kull ċiklu ta’ 21 jum. Paclitaxel ibbażat fuq is-solvent ingħata lill-pazjenti (N = 531) f’doża ta’ 200 mg/m2 bħala infużjoni ġol-vini fuq perjodu ta’ 3 sigħat bi premedikazzjoni standard, immedjatament segwit minn carboplatin mogħti ġol-vina f’AUC = 6 mg•min/mL. Kull mediċina ngħatat f’Jum 1 ta’ kull ċiklu ta’ 21 jum. Fiż-żewġ partijiet tal-istudju, il-kura ngħatat sal-progressjoni tal-marda jew l-iżvilupp ta’ tossiċità inaċċettabbli. Il-pazjenti rċivew medjan ta’ 6 ċikli ta’ kura fiż-żewġ partijiet tal-istudju.

II-punt aħħari tal-effikaċja primarja kienet ir-rata tar-rispons globali, definit bħala l-perċentwali ta’ pazjenti li kisbu rispons sħiħ oġġettiv ikkonfermat jew rispons parzjali bbażat fuq evalwazzjoni indipendenti, ċentrali, blinded, bl-użu ta’ RECIST (verżjoni 1.0). Il-pazjenti fil-parti tal-istudju dwar Abraxane/carboplatin kellhom rata ogħla ta’ rispons globali b’mod sinifikanti meta mqabbel ma’ pazjenti fil-parti tal-istudju dwar il-kontroll: 33% kontra 25%, p = 0.005 (Tabella 10). Kien hemm differenza sinifikanti fir-rata ta’ rispons globali fil-parti tal-istudju ta’ pazjenti kkurati b’Abraxane/carboplatin meta mqabbla mal-parti tal-istudju dwar il-kontroll f’pazjenti li kellhom kanċer tal-pulmun ta’ ċelluli mhux żgħar ta’ istoloġija skwamuża (N=450, 41% kontra 24%, p<0.001), madankollu din id-differenza ma’ rriżultatx f’differenza fil-PFS jew OS. Ma kien hemm l-ebda differenza fl-ORR bejn il-partijiet tal-istudju dwar il-kura f’pazjenti b’istoloġija mhux skwamuża (N=602, 26% vs 25%, p=0.808).

Tabella 10: Rata ta’ rispons globali fil-prova dwar kanċer tal-pulmun ta’ ċelluli mhux żgħar li fiha l-parteċipanti ntgħażlu b’mod każwali (popolazzjoni b’intenzjoni li tiġi kkurata)
	Parametru ta’ Effikaċja
	Abraxane (100 mg/m2/ġimgħa)
+ carboplatin
(N=521)
	Paclitaxel ibbażat fuq is-solvent
(200 mg/m2 kull 3 ġimgħat)
+ carboplatin
(N=531)

	Rata ta’ Rispons Globali (Evalwazzjoni Indipendenti)

	Rispons sħiħ jew rispons parzjali globali kkonfermat, n (%)
	170 (33%)
	132 (25%)

	95% CI (%)
	28.6, 36.7
	21.2, 28.5

	pA/pT (95.1% CI)
	1.313 (1.082, 1.593)

	Valur pa
	0.005


CI = intervall ta’ kunfidenza; HRA/T = proporzjon ta’ periklu ta’ Abraxane/carboplatin meta mqabbel ma’ paclitaxel/carboplatin ibbażat fuq is-solvent; pA/pT = proporzjon ta’ rata ta’ rispons ta’ Abraxane/carboplatin għal paclitaxel/carboplatin ibbażat fuq is-solvent.
a Il-valur p hu bbażat fuq chi‑square test.

Ma kien hemm ebda differenza statistikament sinifikanti fis-sopravivenza ħielsa mill-progressjoni (permezz ta’ evalwazzjoni blinded minn radjologu) u s-sopravivenza globali bejn iż-żewġ partijiet tal-istudju dwar il-kura. Analiżi sussegwenti tan-noninferjorità twettqet għal PFS u OS, b’marġni ta’ noninferjorità speċifikata minn qabel ta’ 15%. Il-kriterju ta’ noninferjorità ġie ssodisfat kemm għal PFS kif ukoll għal OS bl-upper bound tal-intervall ta’ kunfidenza ta’ 95% għal proporzjonijiet ta’ periklu assoċjati li kien inqas minn 1.176 (Tabella 11).

Tabella 11: Analiżijiet ta’ noninferjorità f’sopravivenza ħielsa mill-progressjoni u sopravivenza globali fi prova dwar kanċer tal-pulmun ta’ ċelluli mhux żgħar li fiha l-parteċipanti ntgħażlu b’mod każwali (popolazzjoni b’intenzjoni li tiġi kkurata)
	Parametru ta’ Effikaċja
	Abraxane (100 mg/m2/ġimgħa)
+ carboplatin
(N=521)
	Paclitaxel ibbażat fuq is-solvent
(200 mg/m2 kull 3 ġimgħat)
+ carboplatin
(N=531)

	Sopravivenza ħielsa mill-Progressjonia (evalwazzjoni indipendenti)

	Mewt jew progressjoni, n (%)
	429 (82%)
	442 (83%)

	PFS medjan (95% CI) (xhur)
	6.8 (5.7, 7.7)
	6.5 (5.7, 6.9)

	HRA/T (95% CI)
	0.949 (0.830, 1.086)

	Sopravivenza Totali

	Numru ta’ mwiet, n (%)
	360 (69%)
	384 (72%)

	OS medjan (95% CI) (xhur)
	12.1 (10.8, 12.9)
	11.2 (10.3, 12.6)

	HRA/T (95.1% CI)
	0.922 (0.797, 1.066)


CI = intervall ta’ kunfidenza; HRA/T = proporzjon ta’ periklu ta’ Abraxane/carboplatin meta mqabbel ma’ paclitaxel/carboplatin ibbażat fuq is-solvent; pA/pT = proporzjon ta’ rata ta’ rispons ta’ Abraxane/carboplatin għal paclitaxel/carboplatin ibbażat fuq is-solvent.
a Skont il-konsiderazzjonijiet metodoloġiċi tal-EMA għall-punt aħħari PFS, osservazzjonijiet neqsin jew il-bidu ta’ terapija ġdida sussegwenti ma ntużawx għall-iċċensurar.

Popolazzjoni pedjatrika

Is-sigurtà u l-effikaċja f’pazjenti pedjatriċi ma ġewx determinati s’issa (ara sezzjoni 4.2).

Studju ABI‑007‑PST‑001, studju ta’ Fażi 1/2, multiċentriku, open-label, ta’ sejbien tad-doża biex jivvaluta s-sigurtà, it-tollerabbiltà u l-effikaċja preliminari ta’ Abraxane kull ġimgħa fil-pazjenti pedjatriċi b’tumuri solidi rikorrenti jew refrattarji inkluda total ta’ 106 pazjenti li kellhom ≥ 6 xhur sa ≤ 24 sena.

Il-parti ta’ Fażi 1 tal-istudju inkludiet total ta’ 64 pazjent li kellhom minn 6 xhur sa inqas minn 18‑il sena u ddeterminat li d-doża massima ttollerata (MTD, maximum tolerated dose) kienet 240 mg/m2 mogħtija bħala infużjoni ġol-vini fuq perjodu ta’ 30 minuta, f’Jiem 1, 8, u 15 ta’ kull ċiklu ta’ 28 jum.

Il-parti ta’ Fażi 2 tal-istudju rreġistrat total ta’ 42 pazjent permezz ta’ disinn minimax ta’ Simon ta’ żewġ stadji, li kellhom minn 6 xhur sa 24 sena b’sarkoma ta’ Ewing, newroblastoma jew rabdomijosarkoma, rikorrenti jew refrattarji għall-evalwazzjoni ta’ attività kontra t-tumur vvalutata mir-rata ta’ rispons globali (ORR, overall response rate). Mit-42 pazjent, pazjent 1 kellu età < 2, 27 kellhom età ≥ 2 sa < 12‑il sena, 12 kellhom ≥ 12 sa < 18‑il sena u 2 pazjenti adulti kellhom ≥ 18 sa 24 sena.

Il-pazjenti ġew ittrattati għal medjan ta’ 2 ċikli bl-MTD. Mill-41 pazjent eleġibbli għall-evalwazzjoni tal-effikaċja fl-istadju 1, pazjent 1 fil-grupp tar-rabdomijosarkoma (N=14) kellu rispons parzjali (PR partial response) ikkonfermat li rriżulta f’ORR ta’ 7.1% (95% CI: 0.2, 33.9). Ma ġie kkonfermat l-ebda rispons sħiħ (CR, complete response) jew PR fil-grupp ta’ sarkoma ta’ Ewing (N=13) jew fil-grupp tan-newroblastoma (N=14). L-ebda waħda mill-fergħat tal-istudju ma kompliet fl-istadju 2 minħabba li ma ġiex issodisfat ir-rekwiżit definit mill-protokoll ta’ ≥ 2 pazjenti li jkollhom rispons ikkonfermat.

Ir-riżultati medjani tas-sopravvivenza globali, inkluż il-perjodu ta’ segwitu ta’ sena kienu 32.1 ġimgħat (95% CI: 21.4, 72.9), 32.0 ġimgħat (95% CI: 12, mhux determinat) u 19.6 ġimgħat (95% CI: 4, 25.7) għall-gruppi tas-sarkoma ta’ Ewing, newroblastoma u rabdomijosarkoma, rispettivament.

Il-profil tas-sigurtà ġenerali ta’ Abraxane f’pazjenti pedjatriċi kien konsistenti mal-profil tas-sigurtà magħruf ta’ Abraxane fl-adulti (ara sezzjoni 4.8). Abbażi ta’ dawn ir-riżultati, ġie konkluż li Abraxane bħala monoterapija ma kellux attività ta’ sinifikat kliniku jew benefiċċju ta’ sopravvivenza li jiġġustifika żvilupp ulterjuri fl-popolazzjoni pedjatrika.

5.2	Tagħrif farmakokinetiku

Il-farmakokinetika tat-total ta’ paclitaxel wara infużjonijiet ta’ 30 u 180 minuta ta’ Abraxane f’dożi ta’ minn 80 sa 375 mg/m2 kienu stabbiliti fl-istudji kliniċi. L-espożizzjoni ta’ paclitaxel (AUC) żdiedet b’mod lineari minn 2653 sa 16,736 ng.siegħa/ml wara dożaġġ minn 80 sa 300 mg/m2.

Fi studju f’pazjenti b’tumuri solidi avvanzati, il-karatteristiċi farmakokinetiċi ta’ paclitaxel wara li Abraxane ngħata fil-vina b’rata ta’ 260 mg/m2 fuq perijodu ta’ 30 minuta, tqabblu ma dawk wara l-għoti ta’ 175 mg/m2 ta’ injezzjoni ta’ paclitaxel ibbażata fuq is-solvent, mogħtija fuq perijodu ta’ 3 sigħat. Ibbażat fuq analiżi PK mhux kompartimentali, it-tneħħija ta’ paclitaxel mill-plażma b’Abraxane kienet ikbar (43%) minn dik b’injezzjoni ta’ paclitaxel ibbażata fuq is-solvent, u l-volum tad-distribuzzjoni tiegħu kien ukoll ogħla (53%). Ma kien hemm l-ebda differenzi fil-half‑lives terminali.

Fi studju b’dożi ripetuti fuq 12‑il pazjent li ngħataw Abraxane minn ġol-vina f’doża ta’ 260 mg/m2, il-varjabilità bejn il-pazjenti fl-AUC kienet ta’ 19% (medda = 3.21%‑37.70%). Ma kien hemm l-ebda evidenza ta’ akkumulazzjoni ta’ paclitaxel b’korsijiet multipli ta’ kura.

Distribuzzjoni

Wara l-għoti ta’ Abraxane lil pazjenti b’tumuri solidi, paclitaxel jiġi ddistribwit b’mod konsistenti ġoċ-ċelluli tad-demm u l-plażma u jeħel ħafna mal-proteini tal-plażma (94%).

L-irbit mal-proteina ta’ paclitaxel wara l-għoti ta’ Abraxane kien evalwat permezz ta’ ultrafiltrazzjoni fi studju ta’ paragun fil-pazjent. Il-porzjon ta’ paclitaxel ħieles kien ogħla b’mod sinifikanti b’Abraxane (6.2%) milli bi paclitaxel ibbażat fuq is-solvent (2.3%). Dan irriżulta f’espożizzjoni li kienet ogħla b’mod sinifikanti għal paclitaxel mhux imwaħħal ma’ Abraxane meta mqabbel ma’ paclitaxel ibbażat fuq is-solvent, minkejja li l-espożizzjoni totali hi komparabbli. Dan jista’ jkun minħabba li paclitaxel ma jinqabadx fi Cremophor EL micelles bħal paclitaxel ibbażat fuq is-solvent. Ibbażat fuq il-letteratura ppubblikata, studji in vitro tal-għaqda ma’ proteini fis-serum uman, (bl-użu ta’ paclitaxel f’konċentrazzjonijiet li jvarjaw minn 0.1 sa 50 µg/ml), jindikaw li l-preżenza ta’ cimetidine, ranitidine, id-dexamethasone, jew diphenhydramine ma affettwatx l-għaqda ta’ paclitaxel mal-proteina.

Ibbażat fuq analiżi farmakokinetika tal-popolazzjoni, il-volum totali tad-distribuzzjoni hu ta’ madwar 1741 L; il-volum il-kbir tad-distribuzzjoni jindika distribuzzjoni extravaskulari estensiva u/jew twaħħil ta’ paclitaxel mat-tessut.

Bijotrasformazzjoni u tneħħija

Ibbażat fuq il-letteratura ppubblikata, studji in vitro b’mikrosomi tal-fwied tal-bniedem u biċċiet ta’ tessut juru li paclitaxel hu mmetabolizzat primarjament għal 6α‑hydroxypaclitaxel; u għal żewġ metaboliti żgħar, 3’‑p‑hydroxypaclitaxel u 6α‑3’‑p‑dihydroxypaclitaxel. Il-formazzjoni ta’ dawn il-metaboliti hydroxylated hi katalizzata minn CYP2C8, CYP3A4, u kemm isoenzimi CYP2C8 u CYP3A4, rispettivament.

F’pazjenti b’kanċer metastatiku tas-sider, wara 30 minuta ta’ infużjoni ta’ Abraxane b’doża ta’ 260 mg/m2, il-medja tal-ammont kumulattiv tas-sustanza attiva mhux mibdula li tneħħa fl-awrina kienet ta’ 4% tad-doża totali mogħtija, b’inqas minn 1% bħala l-metaboliti 6α‑hydroxypaclitaxel u 3’‑p‑hydroxypaclitaxel, li jindika tneħħija estensiva mhux mill-kliewi. Paclitaxel hu eliminat primarjament permezz tal-metaboliżmu tal-fwied u tneħħija mill-marrara.

Fil-medda klinika tad-doża ta’ 80 sa 300 mg/m2, it-tneħħija medja ta’ paclitaxel mill-plażma tvarja minn 13 sa 30 L/h/m2, u l-medja tal-half‑life terminali tvarja minn 13 sa 27 siegħa.

Indeboliment tal-fwied

L-effett tal-indeboliment tal-fwied fuq il-farmakokinetika tal-popolazzjoni ta’ Abraxane ġie studjat f’pazjenti b’tumuri solidi avvanzati. Din l-analiżi kienet tinkludi pazjenti b’funzjoni normali tal-fwied (n=130), u b’indeboliment tal-fwied li kien jeżisti minn qabel, ħafif (n=8), moderat (n=7), jew sever (n=5) (skont il-kriterja tal-NCI Organ Dysfunction Working Group). Ir-riżultati juru li indeboliment ħafif tal-fwied (bilirubina totali ta’ > 1 sa ≤1.5 x ULN) m’għandu l-ebda effett klinikament importanti fuq il-farmakokinetika ta’ paclitaxel. Pazjenti b’indeboliment moderat tal-fwied (bilirubina totali ta’ > 1.5 sa ≤3 x ULN) jew sever (bilirubina totali ta’ >3 sa ≤5 x ULN) ikollhom tnaqqis ta’ 22% sa 26% fir-rata massima ta’ eliminazzjoni ta’ paclitaxel u żieda ta’ madwar 20% fil-medja tal-AUC ta’ paclitaxel meta mqabbla ma’ pazjenti b’funzjoni normali tal-fwied. L-indeboliment tal-fwied m’għandu l-ebda effett fuq il-medja tas-Cmax. Flimkien ma’ dan, l-eliminazzjoni ta’ paclitaxel turi korrelazzjoni inversa b’bilirubina totali u korrelazzjoni pożittiva mal-albumina tas-serum.

Immudellar farmakokinetiku/farmakodinamiku jindika li m’hemm l-ebda korrelazzjoni bejn il-funzjoni tal-fwied (kif indikat mill-albumina fil-linja bażi jew il-livell ta’ bilirubina) u newtropenija wara li tiġi aġġustata għall-esponiment ta’ Abraxane.

Dejta farmakokinetika mhijiex disponibbli għal pazjenti b’bilirubina totali ta’ > 5 x ULN jew għal pazjenti b’adenokarċinoma metastatika tal-frixa (ara sezzjoni 4.2).

Indeboliment tal-kliewi

Analiżi farmakokinetika tal-popolazzjoni kienet tinkludi pazjenti b’funzjoni normali tal-kliewi (n=65), u indeboliment tal-kliewi li kienu jeżisti minn qabel, ħafif (n=61), moderat (n=23), jew sever (n=1) (skont l-abbozz tal-kriterji gwida tal-FDA 2010). Indeboliment minn ħafif sa moderat tal-kliewi (tneħħija tal-krejatinina ta’ ≥ 30 sa < 90 ml/min) m’għandu l-ebda effett klinikament importanti fuq ir-rata massima ta’ eliminazzjoni u l-esponiment sistemiku (AUC u Cmax) ta’ paclitaxel. Dejta farmakokinetika mhijiex biżżejjed għal pazjenti b’indeboliment sever tal-kliewi, u mhijiex disponibbli għal pazjenti b’mard tal-kliewi fl-istadju tal-aħħar.

Anzjani

Analiżi farmakokinetika tal-popolazzjoni għal Abraxane kienet tinkludi pazjenti b’etajiet li kienu jvarjaw minn 24 sa 85 sena u turi li l-età ma tinfluwenzax b’mod sinifikanti r-rata massima ta’ eliminazzjoni l-esponiment sistemiku (AUC u Cmax) ta’ paclitaxel.

Mudell ta’ farmakokinetika/farmakodinamika bl-użu ta’ dejta minn 125 pazjent b’tumuri solidi avvanzati jindika li pazjenti ≥ 65 sena jafu jkunu iktar suxxettibbli għall-iżvilupp ta’ newtropenija matul l-ewwel ċiklu ta’ kura, għalkemm l-esponiment ta’ paclitaxel fil-plażma mhuwiex affettwat mill-età.

Popolazzjoni pedjatrika

Il-farmakokinetika ta’ paclitaxel wara 30 minuta ta’ għoti ġol-vini f’livelli tad-doża ta’ 120 mg/m2 sa 270 mg/m2 ġiet determinata f’64 pazjent (sentejn sa ≤ 18‑il sena) f’Fażi 1 ta’ studju ta’ Fażi 1/2 f’tumuri solidi pedjatriċi rikorrenti jew refrattorji. Wara żieda fid-dożaġġ minn 120 għal 270 mg/m2, l-AUC(0-inf) u s-Cmax medji ta’ paclitaxel varjaw minn 8,867 sa 14,361 ng*siegħa/ml u minn 3,488 sa 8,078 ng/ml, rispettivament.

Il-valuri massimi tal-esponiment għall-mediċina normalizzati għad-doża kienu komparabbli fil-medda tad-doża studjata; madankollu, il-valuri totali tal-esponiment għall-mediċina normalizzati għad-doża kienu komparabbli biss minn 120 mg/m2 sa 240 mg/m2; b’AUC∞ normalizzata għad-doża aktar baxxa fil-livell tad-doża ta’ 270 mg/m2. Fl-MTD ta’ 240 mg/m2, is-CL medja kienet 19.1 L/siegħa u l-half-life terminali medja kienet 13.5 sigħat.

F’pazjenti tfal u adolexxenti, l-esponiment għal paclitaxel żdied b’dożaġġ ogħla u l-esponiment għall-mediċina kull ġimgħa kien ogħla minn f’pazjenti adulti.

Fatturi intrinsiċi oħrajn

Analiżijiet farmakokinetiċi tal-popolazzjoni għal Abraxane jindikaw li s-sess tal-persuna, ir-razza (Asjatika vs. Bajda), u t-tip ta’ tumuri solidi m’għandhomx effett klinikament importanti fuq l-esponiment sistemiku (AUC u Cmax) ta’ paclitaxel. Persuni li jiżnu 50 kg kellhom l-AUC ta’ paclitaxel li kienet madwar 25% iktar baxxa minn dawk li jiżnu 75 kg. Ir-rilevanza klinika ta’ din is-sejba hi inċerta.

5.3	Tagħrif ta’ qabel l-użu kliniku dwar is-sigurtà

Il-potenzjal karċinoġeniku ta’ paclitaxel ma kienx studjat. Madankollu, ibbażat fuq il-letteratura ppubblikata, paclitaxel hu sustanza potenzjalment karċinoġenika u ġenotossika f’dożi kliniċi, ibbażat fuq il-mekkaniżmu farmakodinamiku tal-azzjoni tiegħu. Intwera li paclitaxel kien klastoġeniku in vitro (aberrazzjonijiet tal-kromosomi f’limfoċiti umani) u in vivo (test tal-mikronukleu fil-ġrieden). Intwera li paclitaxel kien ġenotossiku in vivo (test tal-mikronukleu fil-ġrieden), iżda ma kkawżax mutaġeniċità fit-test ta’ Ames jew fl-assaġġ tal-mutazzjoni tal-ġeni tal-ovarju tal-ħamster Ċiniż/hypoxanthine‑guanine phosphoribosyl transferase (CHO/HGPRT).

F’dożi li kienu inqas mid-doża terapewtika fil-bniedem, paclitaxel kien assoċjat ma’ fertilità baxxa meta ngħata qabel jew waqt it-tgħammir fil-firien irġiel u nisa u ma’ tossiċità tal-fetu fil-firien. Studji fuq l-annimali b’Abraxane wrew effetti tossiċi mhux riversibbli fuq l‑organi riproduttivi tal-irġiel f’livelli ta’ espożizzjoni klinikament rilevanti.

Paclitaxel u/jew il-metaboliti tiegħu ġew imneħħija fil-ħalib ta’ firien li jkunu qed ireddgħu. Wara l-għoti ġol-vini ta’ paclitaxel radjutikkettat lil firien f’jiem 9 sa 10 wara t-twelid, il-konċentrazzjonijiet ta’ radjuattività fil-ħalib kienu ogħla milli fil-plażma u naqsu b’mod parallel mal-konċentrazzjonijiet fil-plażma.


6.	TAGĦRIF FARMAĊEWTIKU

6.1	Lista ta’ eċċipjenti

Soluzzjoni tal-albumina umana (li fiha sodium caprylate u N‑acetyl‑L‑tryptophan).

6.2	Inkompatibbiltajiet

Dan il-prodott mediċinali m’għandux jitħallat ma’ prodotti mediċinali oħrajn ħlief dawk imsemmija f’sezzjoni 6.6.

6.3	Żmien kemm idum tajjeb il-prodott mediċinali

Kunjetti mhux miftuħa

3 snin

L-istabbiltà tad-dispersjoni rikostitwita fil-kunjett

L-istabbiltà kimika u fiżika waqt l-użu ntweriet għal 24 siegħa f’temperatura ta’ 2°C ‑ 8°C fil-kaxxa tal-kartun oriġinali, protetta mid-dawl.

L-istabbiltà tad-dispersjoni rikostitwita fil-borża tal-infużjoni

L-istabbiltà kimika u fiżika waqt l-użu ntweriet għal 24 siegħa f’temperatura ta’ 2°C ‑ 8°C segwiti minn 4 sigħat f’temperatura ta’ 25°C, protetta mid-dawl.

Madankollu, minn aspett mikrobijoloġiku, ħlief jekk il-metodu tar-rikostituzzjoni u l-mili tal-boroż tal-infużjoni jipprekludi r-riskju ta’ kontaminazzjoni mikrobjali, il-prodott għandu jintuża immedjatament wara r-rikostituzzjoni u l-mili tal-boroż tal-infużjoni.

Jekk ma jintużax immedjatament, il-ħinijiet tal-ħażna u l-kundizzjonijiet waqt l-użu huma r-responsabbiltà tal-utent.

Il-ħin totali kombinat ta’ ħażna tal-prodott mediċinali rikostitwit fil-kunjett u fil-borża tal-infużjoni meta jkun fil-friġġ u protett mid-dawl hu ta’ 24 siegħa. Dan jista’ jiġi segwit minn ħażna fil-borża tal-infużjoni għal 4 sigħat f’temperaturi taħt 25°C.

6.4	Prekawzjonijiet speċjali għall-ħażna

Kunjetti mhux miftuħa

Żomm il-kunjett fil-kartuna ta’ barra sabiex tilqa’ mid-dawl. La l-iffriżar u lanqas ir-refriġerazzjoni ma għandhom effett ħażin fuq l-istabbiltà tal-prodott. Dan il-prodott mediċinali m’għandux bżonn l-ebda kundizzjoni ta’ temperatura speċjali għall-ħażna.

Dispersjoni rikostitwita:

Għall-kondizzjonijiet ta’ ħażna wara r-rikostituzzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih

Kunjett ta’ 50 ml (ħġieġ ta’ tip 1) b’tapp (lastku tal-butyl), b’siġill fuqu (aluminju), li fih 100 mg ta’ paclitaxel ifformulat bħala nanopartikuli mwaħħla mal-albumina.

Kunjett ta’ 100 ml (ħġieġ ta’ tip 1) b’tapp (lastku tal-butyl), b’siġill fuqu (aluminju), li fih 250 mg ta’ paclitaxel ifformulat bħala nanopartikuli mwaħħla mal-albumina.

Daqs tal-pakkett ta’ kunjett wieħed.

6.6	Prekawzjonijiet speċjali għar-rimi u għal immaniġġar ieħor

Prekawzjonijiet dwar il-preparazzjoni u l-għoti

Paclitaxel hu prodott mediċinali ċitotossiku kontra l-kanċer u, bħalma jiġri b’sustanzi mediċinali oħrajn li huma potenzjalment tossiċi, għandha tingħata attenzjoni fl-immaniġġjar ta’ Abraxane. L-użu ta’ ingwanti, nuċċali ta’ sigurtà u lbies protettiv hu rrakkomandat. Jekk id-dispersjoni tmiss mal-ġilda, il-ġilda għandha tinħasel immedjatament u bir-reqqa bis-sapun u bl-ilma. Jekk il-mediċina tmiss mar-riti mukużi, ir-riti għandhom jitlaħalħu tajjeb bl-ilma. Abraxane għandu jkun ippreparat u mogħti biss minn staff li jkun imħarreġ kif suppost fl-immaniġġjar ta’ sustanzi ċitotossiċi. Membri tal-istaff li jkunu ħarġu tqal m’għandhomx jippreparaw/jagħtu Abraxane.

Minħabba l-possibbiltà ta’ ħruġ tal-mediċina tal-infużjoni mill-vina, hu rrakkomandat li jsir monitoraġġ mill-qrib tas-sit tal-infużjoni għal xi infiltrazzjoni li jista’ jkun hemm waqt l-għoti tal-prodott mediċinali. Jekk tillimita l-infużjoni ta’ Abraxane għal 30 minuta, skont l-istruzzjonijiet, tnaqqas il-possibbilità ta’ reazzjonijiet assoċjati mal-infużjoni.

Ir-rikostituzzjoni u l-għoti tal-prodott

Abraxane jiġi fis-suq bħala trab lajofilizzat li għandu jkun ippreparat qabel l-użu. Wara r-rikostituzzjoni, kull ml ta’ dispersjoni jkun fih 5 mg ta’ paclitaxel ifformulat bħala nanopartikuli mwaħħla mal-albumina.

Kunjett ta’ 100 mg: Bl-użu ta’ siringa sterili, 20 ml ta’ sodium chloride 9 mg/ml (0.9%) soluzzjoni għall-infużjoni għandhom ikunu injettati bil-mod fil-kunjett ta’ Abraxane fuq perijodu minimu ta’ minuta.

Kunjett ta’ 250 mg: Bl-użu ta’ siringa sterili, 50 ml ta’ sodium chloride 9 mg/ml (0.9%) soluzzjoni għall-infużjoni għandhom ikunu injettati bil-mod fil-kunjett ta’ Abraxane fuq perijodu minimu ta’ minuta.

Is-soluzzjoni għandha tkun immirita fuq in-naħa ta’ ġewwa tal-ġenb tal-kunjett. Is-soluzzjoni m’għandhiex tkun injettata dritt fuq it-trab biex ma jagħmilx ir-ragħwa.

Ġaladarba dan isir, il-kunjett għandu jitħalla joqgħod għal mill-inqas 5 minuti biex jiġi żgurat li l-materjal solidu jixxarrab kif suppost. Imbagħad, il-kunjett għandu jiddawwar bil-mod u/jew jinqaleb bil-mod għal mill-inqas 2 minuti biex it-trab isir kollu dispersjoni. Il-formazzjoni tar-ragħwa għandha tkun evitata. Jekk tifforma r-ragħwa jew jiffurmaw ċapep, id-dispersjoni trid toqgħod għal mill-inqas 15‑il minuta sakemm ma jkunx hemm aktar ragħwa.

Id-dispersjoni rikostitwita għandha tkun qisha ħalib u omoġenja, mingħajr ma jkun hemm materjal solidu viżibbli. Jista’ jkun hemm xi materjal li jkun niżel fil-qiegħ tad-dispersjoni rikostitwita. Jekk materjal solidu jew materjal li jkun qagħad fil-qiegħ ikun viżibbli, il-kunjett għandu jinqaleb bil-mod mill-ġdid ta’ taħt fuq, sabiex tiġi żgurata d-dispersjoni kompleta mill-ġdid qabel l-użu.

Eżamina d-dispersjoni fil-kunjett għal xi materjal solidu. Tagħtix id-dispersjoni rikostitwita jekk tara materjal solidu fil-kunjett.

Il-volum totali eżatt tad-dożaġġ ta’ dispersjoni ta’ 5 mg/ml meħtieġ għall-pazjent għandu jkun ikkalkulat u l-ammont li suppost ta’ Abraxane irikostitwit għandu jkun injettat ġo borża għall-infużjoni vojta, sterili, tal-PVC jew mhux tal-PVC.

L-użu ta’ tagħmir mediku li jkun fih żejt tas-silicone bħala lubrikant (i.e. siringi u boroż tal-IV) biex tirikostitwixxi u tagħti Abraxane, jista’ jirriżulta li jkun hemm ħjut ta’ proteini. Agħti Abraxane billi tuża sett tal-infużjoni li jkun fih filtru ta’ 15 µm biex tevita li tagħti dawn il-ħjut. L-użu ta’ filtru ta’ 15 µm ineħħi l-ħjut u ma jibdilx il-propjetajiet fiżiċi jew kimiċi tal-prodott irikostitwit.

L-użu ta’ filtri b’daqs ta’ pori ta’ inqas minn 15 µm jista’ jirriżulta fl-imblukkar tal-filtru.

L-użu ta’ kontenituri speċjalizzati għas-soluzzjoni, ħielsa minn di(2‑ethylhexyl)phthalate (DEHP), jew settijiet tal-għoti, mhumiex meħtieġa biex tipprepara jew tagħti infużjonijiet ta’ Abraxane.

Wara l-għoti, hu rakkomandat li l-linja ġol-vina tiġi fflaxxjata b’sodium chloride 9 mg/ml (0.9%) soluzzjoni għall-injezzjoni biex tiżgura l-għoti tad-doża kompleta.

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/0/428/001
EU/1/07/428/002


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 11 ta’ Jannar 2008
Data tal-aħħar tiġdid: 14 ta’ Jannar 2013


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu
























ANNESS II

A.	MANIFATTUR RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU.

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ.

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

A.	MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur responsabbli għall-ħruġ tal-lott

Celgene Distribution B.V.
Orteliuslaan 1000
3528 BD Utrecht
L-Olanda


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-gestjoni tar-riskju (RMP)

Id-detentur tal-awtorizzazzjoni għat-tqegħid fis-suq (L-MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

























ANNESS III

TIKKETTAR U FULJETT TA’ TAGĦRIF
























A. TIKKETTAR

TAGĦRIF LI GĦANDU JIDHER FUQ IL-PAKKETT TA’ BARRA

KAXXA TAL-KARTUN


1.	ISEM TAL-PRODOTT MEDIĊINALI

Abraxane 5 mg/ml trab għal dispersjoni għall-infużjoni

paclitaxel


2.	DIKJARAZZJONI TAS-SUSTANZA(I) ATTIVA(I)

Kull kunjett fih 100 mg ta’ paclitaxel ifformulat bħala nanopartikuli mwaħħla mal-albumina.

Wara r-rikostituzzjoni, kull ml ta’ dispersjoni jkun fih 5 mg ta’ paclitaxel ifformulat bħala nanopartikuli mwaħħla mal-albumina.


3.	LISTA TA’ EĊĊIPJENTI

Eċċipjenti: Soluzzjoni tal-albumina umana (li fiha sodium caprylate u N‑acetyl‑L‑tryptophan)


4.	GĦAMLA FARMAĊEWTIKA U KONTENUT

Trab għal dispersjoni għall-infużjoni

1 Kunjett

100 mg/20 ml


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu għal ġol-vini


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA

Abraxane m’għandux jiġi ssostitwit għal jew ma’ formulazzjonijiet oħrajn ta’ paclitaxel.


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Kunjetti mhux miftuħa: Żomm il-kunjett fil-kartuna ta’ barra sabiex tilqa’ mid-dawl.

Dispersjoni rikostitwita: Tista’ tinħażen fi friġġ f’temperatura ta’ 2°C sa 8°C sa 24 siegħa jew fil-kunjett jew fil-borża tal-infużjoni, protetta mid-dawl. Il-ħin totali kombinat ta’ ħażna tal-prodott mediċinali rikostitwit fil-kunjett u fil-borża tal-infużjoni meta jkun fil-friġġ u protett mid-dawl hu ta’ 24 siegħa. Dan jista’ jiġi segwit minn ħażna fil-borża tal-infużjoni għal 4 sigħat f’temperaturi taħt 25°C.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/07/428/001


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

KUNJETT


1.	ISEM TAL-PRODOTT MEDIĊINALI

Abraxane 5 mg/ml trab għal dispersjoni għall-infużjoni

paclitaxel


2.	DIKJARAZZJONI TAS-SUSTANZA(I) ATTIVA(I)

Kull kunjett fih 100 mg ta’ paclitaxel ifformulat bħala nanopartikuli mwaħħla mal-albumina.

Wara r-rikostituzzjoni, kull ml ta’ dispersjoni jkun fih 5 mg ta’ paclitaxel.


3.	LISTA TA’ EĊĊIPJENTI

Eċċipjenti: Soluzzjoni ta’ albumina umana (li fiha sodium caprylate u N‑acetyl‑L‑tryptophan).


4.	GĦAMLA FARMAĊEWTIKA U KONTENUT

Trab għal dispersjoni għall-infużjoni

1 kunjett

100 mg/20 ml


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu għal ġol-vini


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Kunjetti mhux miftuħa: Żomm il-kunjett fil-kartuna ta’ barra sabiex tilqa’ mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Kull fdal tal-prodott mediċinali li ma jkunx intuża, jew skart li jibqa’ wara l-użu tal-prodott, għandu jintrema kif jitolbu l-liġijiet lokali.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/07/428/001


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF LI GĦANDU JIDHER FUQ IL-PAKKETT TA’ BARRA

KAXXA TAL-KARTUN


1.	ISEM TAL-PRODOTT MEDIĊINALI

Abraxane 5 mg/ml trab għal dispersjoni għall-infużjoni

paclitaxel


2.	DIKJARAZZJONI TAS-SUSTANZA(I) ATTIVA(I)

Kull kunjett fih 250 mg ta’ paclitaxel ifformulat bħala nanopartikuli mwaħħla mal-albumina.

Wara r-rikostituzzjoni, kull ml ta’ dispersjoni jkun fih 5 mg ta’ paclitaxel ifformulat bħala nanopartikuli mwaħħla mal-albumina.


3.	LISTA TA’ EĊĊIPJENTI

Eċċipjenti: Soluzzjoni tal-albumina umana (li fiha sodium caprylate u N‑acetyl‑L‑tryptophan)


4.	GĦAMLA FARMAĊEWTIKA U KONTENUT

Trab għal dispersjoni għall-infużjoni

1 Kunjett

250 mg/50 ml


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu għal ġol-vini


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA

Abraxane m’għandux jiġi ssostitwit għal jew ma’ formulazzjonijiet oħrajn ta’ paclitaxel.


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Kunjetti mhux miftuħa: Żomm il-kunjett fil-kartuna ta’ barra sabiex tilqa’ mid-dawl.

Dispersjoni rikostitwita: Tista’ tinħażen fi friġġ f’temperatura ta’ 2°C sa 8°C sa 24 siegħa jew fil-kunjett jew fil-borża tal-infużjoni, protetta mid-dawl. Il-ħin totali kombinat ta’ ħażna tal-prodott mediċinali rikostitwit fil-kunjett u fil-borża tal-infużjoni meta jkun fil-friġġ u protett mid-dawl hu ta’ 24 siegħa. Dan jista’ jiġi segwit minn ħażna fil-borża tal-infużjoni għal 4 sigħat f’temperaturi taħt 25°C.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/07/428/002


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

KUNJETT


1.	ISEM TAL-PRODOTT MEDIĊINALI

Abraxane 5 mg/ml trab għal dispersjoni għall-infużjoni

paclitaxel


2.	DIKJARAZZJONI TAS-SUSTANZA(I) ATTIVA(I)

Kull kunjett fih 250 mg ta’ paclitaxel ifformulat bħala nanopartikuli mwaħħla mal-albumina.

Wara r-rikostituzzjoni, kull ml ta’ dispersjoni jkun fih 5 mg ta’ paclitaxel.


3.	LISTA TA’ EĊĊIPJENTI

Eċċipjenti: Soluzzjoni ta’ albumina umana (li fiha sodium caprylate u N‑acetyl‑L‑tryptophan).


4.	GĦAMLA FARMAĊEWTIKA U KONTENUT

Trab għal dispersjoni għall-infużjoni

1 kunjett

250 mg/50 ml


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.

Użu għal ġol-vini


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Kunjetti mhux miftuħa: Żomm il-kunjett fil-kartuna ta’ barra sabiex tilqa’ mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Kull fdal tal-prodott mediċinali li ma jkunx intuża, jew skart li jibqa’ wara l-użu tal-prodott, għandu jintrema kif jitolbu l-liġijiet lokali.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/07/428/002


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN
























B. FULJETT TA’ TAGĦRIF

Fuljett ta’ tagħrif: Informazzjoni għall-utent

Abraxane 5 mg/ml trab għal dispersjoni għall-infużjoni

paclitaxel

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik

· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett
1. X’inhu Abraxane u għalxiex jintuża
2. X’għandek tkun taf qabel ma tuża Abraxane
3. Kif għandek tuża Abraxane
4. Effetti sekondarji possibbli
5. Kif taħżen Abraxane
6. Kontenut tal-pakkett u informazzjoni oħra


1.	X’inhu Abraxane u gћalxiex jintuża

X’inhu Abraxane
Abraxane fih, bħala s-sustanza attiva tiegħu, paclitaxel imwaħħal mal-albumina tal-proteina umana, fil-forma ta’ partikuli żgħar ħafna magħrufa bħala nanopartikuli. Paclitaxel jappartieni għal grupp ta’ mediċini msejħa ‘taxanes’ li jintużaw għall-kura tal-kanċer.
· Paclitaxel hi l-parti tal-mediċina li taffettwa l-kanċer, taħdem billi twaqqaf iċ-ċelluli tal-kanċer milli jiddividu – dan ifisser li jmutu.
· Albumina hi l-parti tal-mediċina li tgħin lil paclitaxel jinħall fid-demm u jgħaddi minn ġol-ħitan tal-vini/arterji għal ġot-tumur. Dan ifisser li mhumiex meħtieġa kimiċi oħra li jistgħu jikkawżaw effetti sekondarji li jistgħu jkunu ta’ theddida għall-ħajja. Effetti sekondarji bħal dawn iseħħu ħafna inqas ta’ spiss b’Abraxane.

Għalxiex jintuża Abraxane
Abraxane jintuża għal dawn it-tipi ta’ kanċer li ġejjin:

Kanċer tas-Sider
· Kanċer tas-sider li jkun infirex għal partijiet oħrajn tal-ġisem (dan jissejjaħ kanċer “metastatiku” tas-sider).
· Abraxane jintuża f’kanċer metastatiku tas-sider meta mill-inqas terapija waħda oħra tkun ġiet ippruvata iżda ma tkunx ħadmet u inti ma tkunx adattata għal kuri li jkun fihom grupp ta’ mediċini msejħa “anthracyclines”.
· Persuni b’kanċer metastatiku fis-sider li rċivew Abraxane meta terapija oħra ma tkunx irnexxiet, kienu iktar probabbli li jkollhom tnaqqis fid-daqs tat-tumur, u għexu aktar min-nies li għamlu terapija alternattiva.

Kanċer tal-frixa
· Abraxane jintuża flimkien ma’ mediċina msejħa gemcitabine jekk għandek kanċer metastatiku tal-frixa. Persuni b’kanċer metastatiku tal-frixa (kanċer tal-frixa li jkun infirex għall-partijiet oħra tal-ġisem) li rċivew Abraxane flimkien ma’ gemcitabine fi prova klinika, għexu aktar minn persuni li kienu rċivew gemcitabine biss.

Kanċer tal-Pulmun
· Abraxane jintuża wkoll flimkien ma’ mediċina msejħa carboplatin jekk ikollok l-iktar tip komuni ta’ kanċer tal-pulmun, imsejjaħ “kanċer tal-pulmun ta’ ċelluli mhux żgħar”.
· Abraxane jintuża f’każ ta’ kanċer tal-pulmun ta’ ċelluli mhux żgħar fejn operazzjoni jew radjuterapija mhux se jkunu adattati biex jikkuraw il-marda.


2.	X’għandek tkun taf qabel ma tuża Abraxane

Tużax Abraxane
· jekk inti allerġiku għal paclitaxel jew għal xi sustanza oħra ta’ Abraxane (imniżżla fis-sezzjoni 6);
· jekk qed tredda’;
· jekk għandek għadd baxx taċ-ċelluli bojod tad-demm (għadd tan-newtrofili fil-linja bażi ta’ < 1500 ċellula/mm3 ‑ it-tabib tiegħek ser jagħtik parir dwar dan).

Twissijiet u prekawzjonijiet
Kellem lit-tabib jew lill-infermier tiegħek qabel tuża Abraxane
· jekk għandek funzjoni tal-kliewi batuta;
· jekk għandek problemi severi tal-fwied;
· jekk għandek problemi tal-qalb.

Kellem lit-tabib jew l-infermier tiegħek jekk ikollok xi waħda minn dawn il-kundizzjonijiet waqt li tkun qed tingħata kura b’Abraxane, għax it-tabib tiegħek jista’ jkun jixtieq iwaqqaf il-kura jew inaqqas id-doża:
· jekk ikollok xi tbenġil mhux normali, ħruġ ta’ demm, jew sinjali ta’ infezzjonijiet bħal uġigħ fil-griżmejn jew deni;
· jekk ikollok tmewwit, tnemnim, sensazzjonijiet ta’ tingiż, sensittività għall-mess, jew dgħjufija fil-muskoli;
· jekk ikollok problemi tan-nifs, bħal qtugħ ta’ nifs jew sogħla xotta.

Tfal u adolexxenti
Abraxane huwa biss għall-adulti u m’għandux jittieħed minn tfal u adolexxenti li għandhom inqas minn 18‑il sena.

Mediċini oħra u Abraxane
Għid lit-tabib tiegħek jekk qed tieħu jew ħadt dan l-aħħar xi mediċini oħra. Dan jinkludi anki dawk mingħajr riċetta, inklużi mediċini li ġejjin mill-ħxejjex. Dan għaliex Abraxane jista’ jaffettwa l-mod li bih xi mediċini oħra jaħdmu. Flimkien ma’ dan, xi mediċini oħra jistgħu jaffettwaw il-mod kif jaħdem Abraxane.

Oqgħod attenta u kellem lit-tabib tiegħek meta tkun qed tieħu Abraxane fl-istess ħin ma’ kwalunkwe minn dawn li ġejjin:
· mediċini għall-kura ta’ infezzjonijiet (i.e. antibijotiċi bħal erythromycin, rifampicin, eċċ.; staqsi lit-tabib, lill-infermier jew lill-ispiżjar tiegħek jekk ma tkunx ċerta jekk il-mediċina li qed tieħu hix antibijotiku), u dawn jinkludu mediċini għall-kura ta’ infezzjonijiet fungali (eż. ketoconazole)
· mediċini li jintużaw biex jgħinuk tistabbilizza l-burdata tiegħek, li xi kultant jissejħu antidipressanti (eż. fluoxetine)
· mediċini li jintużaw għall-kura ta’ aċċessjonijiet (epilessija) (eż. carbamazepine, phenytoin)
· mediċini li jintużaw biex jgħinuk tbaxxi l-livelli ta’ lipidi fid-demm (eż. gemfibrozil)
· mediċina li jintużaw għal qrusa fl-istonku jew ulċeri fl-istonku (eż. cimetidine)
· mediċini li jintużaw għall-kura tal-HIV u AIDS (eż. ritonavir, saquinavir, indinavir, nelfinavir, efavirenz, nevirapine)
· mediċina msejħa clopidogrel użata biex tipprevjeni l-emboli tad-demm.

Tqala, treddigħ u fertilità
Paclitaxel jista’ jikkawża difetti serji fit-tarbija u għalhekk m’għandux jintuża jekk inti tqila. It-tabib tiegħek ser jirranġa għal test tat-tqala qabel ma tibda t-trattament b'Abraxane.

Nisa li jistgħu joħorġu tqal għandhom jużaw kontraċezzjoni effettiva waqt u għal mill-inqas 6 xhur wara li jirċievu t-trattament b’Abraxane.

Treddax meta tkun qed tieħu Abraxane, għax mhux magħruf jekk is-sustanza attiva paclitaxel tgħaddix fil-ħalib tal-omm.

Pazjenti rġiel huma mwissija biex jużaw kontraċezzjoni effettiva u biex jevitaw li jnisslu t-tfal waqt u għal mill-inqas 3 xhur wara t-trattament, u biex jieħdu parir dwar il-konservazzjoni tal-isperma qabel il-kura, minħabba l-possibbiltà ta’ infertilità irriversibbli minħabba t-terapija b’Abraxane.

Itlob il-parir tat-tabib tiegħek qabel tieħu din il-mediċina.

Sewqan u tħaddim ta’-magni
Xi wħud jistgħu jħossuhom għajjenin jew storduti wara li jingħataw Abraxane. Jekk dan jiġri lilek, m’għandekx issuq jew tuża xi għodda jew magni.

Jekk tingħata mediċini oħrajn bħala parti mill-kura tiegħek, għandek tistaqsi lit-tabib tiegħek għal parir dwar is-sewqan u tħaddim ta’ magni.

Abraxane fih is-sodium
Din il-mediċina fiha anqas minn 1 mmol sodium (23 mg) f’kull 100 mg, jiġifieri essenzjalment ‘ħieles mis-sodium’.


3.	Kif għandek tuża Abraxane

Abraxane ser jingħatalek minn tabib jew infermiera fil-vina permezz ta’ dripp għal ġol-vina. Id-doża li tirċievi hi bbażata fuq l-erja tas-superfiċje ta’ ġismek u fuq ir-riżultati tat-testijiet tad-demm. Id-doża li ssoltu tingħata għall-kanċer tas-sider hija ta’ 260 mg/m2 ta’ erja tas-superfiċje tal-ġisem mogħtija fuq perijodu ta’ 30 minuta. Id-doża li s-soltu tingħata għal kanċer avvanzat tal-frixa hi ta’ 125 mg/m2 tal-erja tas-superfiċje tal-ġisem mogħtija fuq perijodu ta’ 30 minuta. Id-doża tas-soltu għal kanċer tal-pulmun ta’ ċelluli mhux żgħar hi ta’ 100 mg/m2 ta’ erja tas-superfiċje tal-ġisem mogħtija fuq perjodu ta’ 30 minuta.

Kemm ta’ spiss ser tingħata Abraxane?
Għall-kura ta’ kanċer metastatiku tas-sider, Abraxane normalment jingħata darba kull tliet ġimgħat (fl-1 ġurnata ta’ ċiklu ta’ 21-ġurnata).

Għall-kura ta’ kanċer avvanzat tal-frixa, Abraxane jingħata fi ġranet 1, 8 u 15 ta’ kull ċiklu ta’ kura ta’ 28-ġurnata b’gemcitabine li jingħata eżatt wara Abraxane.

Għal kura ta’ kanċer tal-pulmun ta’ ċelluli mhux żgħar, Abraxane jingħata darba f’ġimgħa (i.e. f’jiem 1, 8 u 15 ta’ ċiklu ta’ 21 jum), b’carboplatin li jingħata darba kull tliet ġimgħat (i.e. biss f’jum 1 ta’ kull ċiklu ta’ 21 jum), immedjatament wara li tkun ingħatat id-doża ta’ Abraxane.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-infermier tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

L-effetti sekondarji komuni ħafna li ġejjin jistgħu jaffettwaw iktar minn 1 minn kull 10 persuni:
· Telf ta’ xagħar (il-maġġoranza tal-każijiet ta’ telf ta’ xagħar seħħew f’inqas minn xahar wara li Abraxane kien imbeda. Meta jseħħ, it-telf ta’ xagħar ikun notevoli (iktar minn 50%) fil-maġġoranza tal-pazjenti)
· Raxx
· Tnaqqis anormali fin-numru ta’ tipi ta’ ċelluli bojod tad-demm (newtrofili, limfoċiti jew lewkoċiti) fid-demm
· Defiċjenza ta’ ċelluli ħomor tad-demm
· Tnaqqis fin-numru ta’ plejtlits fid-demm
· Effett fuq nervituri periferali (uġigħ, tmewwit, tnemnim jew telf tas-sens tal-mess)
· Uġigħ f’xi ġog jew ġogi
· Uġigħ fil-muskoli
· Dardir, dijarea, stitikezza, uġigħ fil-ħalq, telf ta’ aptit
· Rimettar
· Dgħjufija u għeja, deni
· Deidrazzjoni, disturb fit-togħma, telf tal-piż
· Livelli baxxi ta’ potassium fid-demm
· Dipressjoni, problemi ta’ rqad
· Uġigħ ta’ ras
· Tertir ta’ bard
· Diffikultà biex tieħu n-nifs
· Sturdament
· Nefħa ta’ tessuti mukużi u rotob
· Żieda fir-riżultati tat-testijiet tal-funzjoni tal-fwied
· Uġigħ fl-estremitajiet
· Sogħla
· Uġigħ ta’żaqq
· Tinfaraġ

L-effetti komuni jistgħu jaffettwaw sa 1 minn kull 10 persuni:
· Ħakk, ġilda xotta, disturbi fid-dwiefer
· Infezzjoni, deni bi tnaqqis fin-numru ta’ tip ta’ ċelluli bojod tad-demm (newtrofili) fid-demm, fwawar, tbajja’ bojod fil-ħalq, infezzjoni severa fid-demm tiegħek li tista’ tkun ikkawżata minn tnaqqis taċ-ċelluli bojod tad-demm
· Tnaqqis fl-għadd taċ-ċelluli kollha tad-demm
· Uġigħ fis-sider jew fil-gerżuma
· Indiġestjoni, skonfort fiż-żaqq
· Imnieħer misdud
· Uġigħ fid-dahar, uġigħ fl-għadam
· Nuqqas ta’ koordinazzjoni fil-muskoli jew diffikultà biex taqra, żieda jew tnaqqis fid-dmugħ, telf tax-xagħar tal-għajnejn
· Bdil fir-rata jew fir-ritmu ta’ taħbit tal-qalb, insuffiċjenza tal-qalb
· Tnaqqis jew żieda fil-pressjoni tad-demm
· Ħmura jew nefħa fil-post fejn il-labra tkun daħlet fil-ġisem
· Ansjetà
· Infezzjoni fil-pulmun
· Infezzjoni fil-passaġġ tal-awrina
· Ostruzzjoni fl-imsaren, infjammazzjoni fil-musrana l-kbira, infjammazzjoni fil-kanal tal-marrara
· Insuffiċjenza akuta tal-kliewi
· Żieda fil-bilirubina fid-demm
· Tisgħol id-demm
· Ħalq xott, diffikultà biex tibla’
· Dgħjufija fil-muskoli
· Vista mċajpra

L-effetti sekondarji mhux komuni jistgħu jaffettwaw sa 1 minn kull 100 persuna:
· Żieda fil-piż, żieda fil-lactate dehydrogenase fid-demm, tnaqqis fil-funzjoni tal- kliewi, żieda fiz-zokkor fid-demm, żieda ta’ phosphorus fid-demm
· Tnaqqis jew nuqqas ta’ riflessi, movimenti involontarji, uġigħ tul xi nerv, tintilef minn sensik, sturdament meta tqum bilwieqfa, rogħda, paralisi fin-nerv tal-wiċċ
· Għajnejn irritati, uġigħ fl-għajnejn, għajnejn ħomor, ħakk fl-għajnejn, vista doppja, tnaqqis fil-vista, jew tara dwal bħal leħħa ta’ berqa, vista mċajpra minħabba nefħa fir-retina (edema makulari ċistojde)
· Uġigħ fil-widnejn, żarżir f’widnejk
· Sogħla bil-bili, taqta’ nifsek meta timxi jew titla’ t-taraġ, imnieħer li jnixxi, jew imnieħer xott, tnaqqis fil-ħoss meta tieħu n-nifs, ilma fil-pulmun, telf tal-vuċi, emboli tad-demm fil-pulmun, gerżuma xotta
· Gass, weġgħat fl-istonku, uġigħ jew selħa fil-ħanek, ħruġ ta’ demm mir-rektum
· Tweġġa’ meta tagħmel l-awrina, tagħmel l-awrina ta’ spiss, demm fl-awrina, ma tistax iżżomm l-awrina
· Uġigħ fid-dwiefer, skonfort fid-dwiefer, id-dwiefer jaqgħu, ħorriqija, uġigħ fil-ġilda, il-ġilda tiħmar minħabba d-dawl tax-xemx, telf ta’ kulur tal-ġilda, żieda fl-għaraq, għaraq bil-lejl, żoni bojod fuq il-ġilda, feriti, wiċċ minfuħ
· Nuqqas ta’ phosphorus fid-demm, akkumulazzjoni ta’ fluwidi, livell baxx ta’ albumina fid-demm, tħossok aktar bil-għatx, nuqqas ta’ kalċju fid-demm, nuqqas ta’ zokkor fid-demm, nuqqas ta’ sodium fid-demm
· Uġigħ u nefħa fl-imnieħer, infezzjonijiet tal-ġilda, infezzjoni minħabba l-pajp tal-kateter
· Tbenġil
· Uġigħ fis-sit tat-tumur, mewt tat-tumur
· Taqa’ il-pressjoni tad-demm meta tqum bilwieqfa, kesħa f’idejk u f’saqajk
· Diffikultà biex timxi, nefħa
· Reazzjoni allerġika
· Nuqqas fil-funzjoni tal-fwied, il-fwied isir ikbar
· Uġigħ fis-sider
· Irrikwjetezza
· Tbajja’ żgħar ta’ demm fil-ġilda minħabba emboli tad-demm
· Kundizzjoni li tinvolvi distruzzjoni taċ-ċelluli ħomor tad-demm u insuffiċjenza akuta tal-kliewi

L-effetti sekondarji rari jistgħu jaffettwaw sa 1 minn kull 1000 persuna:
· Reazzjoni tal-ġilda għal xi sustanza oħra jew infjammazzjoni fil-pulmun wara r-radjazzjoni
· Biċċa demm magħqud
· Taħbit tal-polz bil-mod ħafna, attakk tal-qalb
· Tnixxija tal-mediċina ’l barra mill-vina
· Disturb tas-sistema ta’ konduzzjoni elettrika tal-qalb (imblokk atrijoventrikulari)

L-effetti rari ħafna jistgħu jaffettwaw sa 1 minn kull 10,000 persuna:
· Infjammazzjoni severa/joħorġu leżjonijiet tal-ġilda u tal-membrani mukużi (sindrome ta’ Stevens-Johnson, nekrolisi epidermali tossika)

Effetti sekondarji mhux magħrufa (ma tistax tittieħed stima tal-frekwenza mid-data disponibbli)
· Ebusija/ħxuna tal-ġilda (skleroderma).

Rappurtar tal-effetti sekondarji
Jekk ikollok xi effett sekondarju, kellem lit-tabib jew l-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Abraxane

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u fuq il-kunjett wara EXP. Id-data ta’ meta tiskadi tirreferi għall-aħħar ġurnata ta’ dak ix-xahar.

Kunjetti mhux miftuħa: Żomm il-kunjett fil-kartuna ta’ barra sabiex tilqa’ mid-dawl.

Wara l-ewwel rikostituzzjoni, id-dispersjoni għandha tintuża minnufih. Jekk ma tintużax minnufih id-dispersjoni tista’ tinħażen fi friġġ (2°C ‑ 8°C) sa 24 siegħa fil-kunjett meta tinżamm fil-kartuna ta’ barra biex tipproteġiha mid-dawl.

Id-dispersjoni rrikostitwita fid-dripp li jingħata fil-vina tista’ tinħażen fi friġġ (2 °C ‑ 8 °C) sa 24 siegħa protetta mid-dawl.

Il-ħin totali kombinat ta’ ħażna tal-prodott mediċinali rikostitwit fil-kunjett u fil-borża tal-infużjoni meta jkun fil-friġġ u protett mid-dawl hu ta’ 24 siegħa. Dan jista’ jiġi segwit minn ħażna fil-borża tal-infużjoni għal 4 sigħat f’temperaturi taħt 25°C.

It-tabib jew l-ispiżjar tiegħek huma responsabbli biex jarmu kwalunkwe Abraxane mhux użat b’mod korrett.


6.	Kontenut tal-pakkett u informazzjoni oħra

X’fih Abraxane
Is-sustanza attiva hi paclitaxel.
Kull kunjett fih 100 mg jew 250 mg ta’ paclitaxel ifformulat bħala nanopartikuli mwaħħla mal-albumina.
Wara r-rikostituzzjoni, kull ml ta’ dispersjoni jkun fih 5 mg ta’ paclitaxel ifformulat bħala nanopartikuli mwaħħla mal-albumina.
Is-sustanza l-oħra hi soluzzjoni tal-albumina umana (li fiha sodium caprylate u N‑acetyl‑L‑tryptophan), ara sezzjoni 2 “Abraxane fih is-sodium”.

Kif jidher Abraxane u l-kontenut tal-pakkett
Abraxane hu trab abjad jagħti fl-isfar għal dispersjoni għall-infużjoni. Abraxane jiġi f’kunjetti tal-ħġieġ li fihom 100 mg jew 250 mg ta’ paclitaxel ifformulat bħala nanopartikuli mwaħħla mal-albumina.

Kull pakkett fih kunjett wieħed.

Dan il-fuljett kien rivedut l-aħħar f’

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/.

-------------------------------------------------------------------------------------------------------------------------

Professjonisti fil-qasam mediku jew fil-qasam tal-kura tas-saħħa

It-tagħrif li jmiss qed jingħata biss għall-professjonisti fil-qasam mediku jew tal-kura tas-saħħa:

Istruzzjonijiet għall-użu, immaniġġjar u rimi

Prekawzjonijiet dwar il-preparazzjoni u l-għoti
Paclitaxel hu prodott mediċinali ċitotossiku kontra l-kanċer u, bħal ma jiġri b’sustanzi mediċinali oħrajn li huma potenzjalment tossiċi, għandha tingħata attenzjoni fl-immaniġġjar ta’ Abraxane. Ingwanti, nuċċali ta’ sigurtà u lbies protettiv għandhom jintużaw. Jekk id-dispersjoni ta’ Abraxane tmiss mal-ġilda, il-ġilda għandha tinħasel immedjatament u bir-reqqa bis-sapun u bl-ilma. Jekk Abraxane imiss il-membrani mukużi, il-membrani għandhom jitlaħalħu tajjeb bl-ilma. Abraxane għandu jkun ippreparat u mogħti biss minn staff li jkun imħarreġ kif suppost fl-immaniġġjar ta’ sustanzi ċitotossiċi. Membri tal-istaff li jkunu ħarġu tqal m’għandhomx jimmaniġġjaw Abraxane.

Minħabba l-possibbiltà ta’ ħruġ tal-prodott mediċinali tal-infużjoni mill-vina, hu rrakkomandat li jsir monitoraġġ mill-qrib tas-sit tal-infużjoni għal xi infiltrazzjoni li jista’ jkun hemm waqt l-għoti tal-mediċina. Jekk tillimita l-infużjoni ta’ Abraxane għal 30 minuta, skont l-istruzzjonijiet, tnaqqas il-possibbilità ta’ reazzjonijiet assoċjati mal-infużjoni.

Ir-rikostituzzjoni tal-prodott u l-għoti
Abraxane għandu jingħata taħt is-superviżjoni ta’ onkoloġista li jkun ikkwalifikat, f’unitajiet speċjalizzati fl-għoti ta’ sustanzi ċitotossiċi.

Abraxane jiġi bħala trab lajofilizzat sterili li għandu jkun ippreparat qabel l-użu. Wara r-rikostituzzjoni, kull ml ta’ dispersjoni jkun fih 5 mg ta’ paclitaxel ifformulat bħala nanopartikuli mwaħħla mal-albumina. Id-dispersjoni rikostitwita ta’ Abraxane tingħata ġol-vina billi jintuża sett tal-infużjoni li jkun fih filtru ta’ 15 µm.

Rikostituzzjoni ta’ 100 mg
Bl-użu ta’ siringa sterili, 20 ml ta’ sodium chloride 9 mg/ml (0.9%) soluzzjoni għall-infużjoni għandha tkun injettata bil-mod ġol-kunjett ta’ 100 mg ta’ Abraxane fuq perijodu minimu ta’ minuta.

Rikostituzzjoni ta’ 250 mg
Bl-użu ta’ siringa sterili, 50 ml ta’ sodium chloride 9 mg/ml (0.9%) soluzzjoni għall-infużjoni għandha tkun injettata bil-mod ġol-kunjett ta’ 250 mg ta’ Abraxane fuq perijodu minimu ta’ minuta.

Is-soluzzjoni għandha tkun immirita fuq in-naħa ta’ ġewwa tal-ġenb tal-kunjett. Is-soluzzjoni m’għandhiex tkun injettata dritt fuq it-trab biex ma jagħmilx ir-ragħwa.

Ġaladarba dan isir, il-kunjett għandu jitħalla joqgħod għal mill-inqas 5 minuti biex jiġi żgurat li l-materjal solidu jixxarrab kif suppost. Imbagħad, il-kunjett għandu jiddawwar bil-mod u/jew jinqaleb bil-mod għal mill-inqas 2 minuti sakemm it-trab isir kollu dispersjoni. Il-formazzjoni tar-ragħwa għandha tkun evitata. Jekk tifforma r-ragħwa jew jiffurmaw ċapep, id-dispersjoni għandha toqgħod għal mill-inqas 15‑il minuta sakemm ma jkunx hemm aktar ragħwa.

Id-dispersjoni rikostitwita għandha tkun qisha ħalib u omoġenja, mingħajr ma jkun hemm materjal solidu viżibbli. Jista’ jkun hemm xi materjal li jkun niżel fil-qiegħ tad-dispersjoni rikostitwita. Jekk materjal solidu jew materjal li jkun qagħad fil-qiegħ ikun viżibbli, il-kunjett għandu jinqaleb bil-mod mill-ġdid ta’ taħt fuq, sabiex tiġi żgurata d-dispersjoni kompleta mill-ġdid qabel l-użu.

Eżamina d-dispersjoni fil-kunjett għal xi materjal solidu. Tagħtix id-dispersjoni rikostitwita jekk tara materjal solidu fil-kunjett.

Il-volum totali eżatt tad-dożaġġ ta’ dispersjoni ta’ 5 mg/ml meħtieġ għall-pazjent għandu jkun ikkalkulat u l-ammont li suppost ta’ Abraxane irikostitwit għandu jkun injettat ġo borża għall-infużjoni vojta, sterili, tal-PVC jew mhux tal-PVC.

L-użu ta’ tagħmir mediku li jkun fih żejt tas-silicone bħala lubrikant (i.e. siringi u boroż tal-IV) biex tirikostitwixxi u tagħti Abraxane, jista’ jirriżulta li jkun hemm ħjut ta’ proteini. Agħti Abraxane billi tuża sett tal-infużjoni li jkun fih filtru ta’ 15 µm biex tevita li tagħti dawn il-ħjut. L-użu ta’ filtru ta’ 15 µm ineħħi l-ħjut u ma jibdilx il-propjetajiet fiżiċi jew kimiċi tal-prodott irikostitwit.

L-użu ta’ filtri b’daqs ta’ pori ta’ inqas minn 15 µm jista’ jirriżulta fl-imblukkar tal-filtru.

L-użu ta’ kontenituri speċjalizzati għas-soluzzjoni, ħielsa minn DEHP, jew settijiet tal-għoti, mhumiex meħtieġa biex tipprepara jew tagħti infużjonijiet ta’ Abraxane.

Wara l-għoti, hu rakkomandat li l-linja ġol-vina tiġi fflaxxjata b’sodium chloride 9 mg/ml (0.9%) soluzzjoni għall-injezzjoni biex tiżgura l-għoti tad-doża kompleta.

Kull fdal tal-prodott li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.

Stabbiltà
Kunjetti mhux miftuħa ta’ Abraxane huma stabbli sad-data indikata fuq il-pakkett meta l-kunjett jibqa’ fil-kartuna ta’ barra biex tipproteġih mid-dawl. La l-iffriżar u lanqas ir-refriġerazzjoni ma għandhom effett ħażin fuq l-istabbiltà tal-prodott. Dan il-prodott mediċinali m’għandux bżonn l-ebda kundizzjoni ta’ temperatura speċjali għall-ħażna.

L-istabbiltà tad-dispersjoni rikostitwita fil-kunjett
L-istabbiltà kimika u fiżika waqt l-użu ntweriet għal 24 siegħa f’temperatura ta’ 2°C ‑ 8°C fil-kaxxa tal-kartun oriġinali, protetta mid-dawl.

L-istabbiltà tad-dispersjoni rikostitwita fil-borża tal-infużjoni
L-istabbiltà kimika u fiżika waqt l-użu ntweriet għal 24 siegħa f’temperatura ta’ 2°C ‑ 8°C segwiti minn 4 sigħat f’temperatura ta’ 25°C, protetta mid-dawl.

Madankollu, minn aspett mikrobijoloġiku, ħlief jekk il-metodu tar-rikostituzzjoni u l-mili tal-boroż tal-infużjoni jipprekludi r-riskju ta’ kontaminazzjoni mikrobjali, il-prodott għandu jintuża immedjatament wara r-rikostituzzjoni u l-mili tal-boroż tal-infużjoni.

Jekk ma jintużax immedjatament, il-ħinijiet tal-ħażna u l-kundizzjonijiet waqt l-użu huma r-responsabbiltà tal-utent.

Il-ħin totali kombinat ta’ ħażna tal-prodott mediċinali rikostitwit fil-kunjett u fil-borża tal-infużjoni meta jkun fil-friġġ u protett mid-dawl hu ta’ 24 siegħa. Dan jista’ jiġi segwit minn ħażna fil-borża tal-infużjoni għal 4 sigħat f’temperaturi taħt 25°C.

